text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
28 Yeha kuso isithsaba sobuhandiba samanxila akwaEfrayim,+ nentyatyambo ebunayo yomhombiso wakhe wobuhle esemantloko entlambo echumayo yabo bonganyelwe yiwayini!
2 Khangela! UYehova unothile owomeleleyo nonamandla.+ Njengesiphango esineendudumo sesichotho,+ isiphango esitshabalalisayo, njengesiphango esineendudumo samanzi anamandla,+ akhukulayo, ngokuqinisekileyo uya kuwisa phantsi ngamandla emhlabeni.
3 Izithsaba zobuhandiba zamanxila akwaEfrayim ziya kunyathelwa+ ngeenyawo.
4 Intyatyambo ebunayo+ yomhombiso wakhe wobuhle esemantloko entlambo echumayo imele ibe njengekhiwane+ lasekuqaleni ngaphambi kokuba kube sehlotyeni, ekuthi, xa obonayo elibona, aliginye ngoxa lisesesandleni sakhe.
5 Ngaloo mini uYehova wemikhosi uya kuba sisithsaba somhombiso+ nesidanga sobuhle+ kwabo baseleyo+ ebantwini bakhe,
6 nomoya wobulungisa kohleli ekugwebeni,+ namandla kwabo bathintela idabi esangweni.+
7 Kanjalo naba—ngenxa yewayini balahlekile yaye ngenxa yesiselo esinxilisayo baye babhadula. Umbingeleli nomprofeti+—balahlekile ngenxa yesiselo esinxilisayo, badidekile+ ngenxa yewayini, baye babhadula ngenxa yesiselo esinxilisayo; balahlekile ekuboneni, bayahexa ekwenzeni isigqibo.
8 Kuba zonke iitafile zizele ngumhlanzo onyhukunyhuku+—akukho ndawo ingenawo.
9 Ngubani na aya kumyalela elwazini,+ yaye ngubani na aya kumqondisa oko kuviweyo?+ Abo balunyulweyo elubisini, abo basusiweyo ebeleni?+
10 Kuba “ngumyalelo phezu komyalelo, umyalelo phezu komyalelo, ulutya lokulinganisa phezu kolutya lokulinganisa, ulutya lokulinganisa phezu kolutya lokulinganisa, okuncinane apha, okuncinane phaya.”+
11 Kuba uya kuthetha kwesi sizwana ngemilebe+ yabathintithayo nangolwimi+ olwahlukileyo,+
12 eso athe kuso: “Le yindawo yokuphumla. Phumzani odiniweyo. Kwaye le yindawo yokonwaba,” kodwa sona asivumanga kuva.+
13 Yaye kuso ngokuqinisekileyo ilizwi likaYehova liya kuba “ngumyalelo phezu komyalelo, umyalelo phezu komyalelo, ulutya lokulinganisa phezu kolutya lokulinganisa,+ ulutya lokulinganisa phezu kolutya lokulinganisa, okuncinane apha, okuncinane phaya,” ukuze sihambe size ngokuqinisekileyo sikhubeke ngasemva, okunene saphuke, sirhintyelwe size sibanjiswe.+
14 Ngoko ke liveni ilizwi likaYehova, nina bazigwagwisayo, nina balawuli+ besi sizwana siseYerusalem:
15 Ngenxa yokuba nina nithe: “Senze umnqophiso nokuFa;+ senze umbono+ neShiyol; umkhukula ophuphumayo, ukuba kunokwenzeka udlule, awuyi kufika kuthi, kuba senze ubuxoki baba yindawo yethu+ yokusabela yaye sizifihle ngokuxoka”;+
16 ngoko ke itsho iNkosi enguMongami uYehova ukuthi: “Yabona, ndibeka ilitye+ lesiseko eZiyon,+ ilitye elilingiweyo,+ imbombo exabisekileyo+ yesiseko esiqinisekileyo.+ Akukho namnye ubonisa ukholo uya kuphakuzela.+
17 Ndiza kwenza okusesikweni ulutya lokulinganisa+ nobulungisa+ isixhobo sokulinganisa; yaye isichotho+ simele sitshayele indawo yokusabela yobuxoki,+ namanzi aya kukhukulisa yona kanye indawo yokuzifihla.+
18 Kwaye ngokuqinisekileyo umnqophiso wenu nokuFa uya kubhangiswa,+ naloo mbono wenu neShiyol awuyi kuma.+ Umkhukula ophuphumayo, xa udlula+—kanjalo nani nimele nibe yindawo yokunyathela kwawo.+
19 Ngokufuthi kangangoko xa udlula, uya kunisusa,+ ngenxa yokuba uya kudlula iintsasa ngeentsasa, ebudeni bemini nasebudeni bobusuku; yaye umele ube sisizathu sokungcangcazela+ ukuze uqondise abanye oko kuviweyo.”
20 Kuba isingqengqelo singqineke sisifutshane gqitha ukuba uzolule kuso, neshiti elilukiweyo lilincinane gqitha xa uzisonga ngalo.
21 Kuba uYehova uya kusuka kanye njengaseNtabeni yePerazim,+ uya kuphazamiseka kanye njengasentilini kufuphi neGibheyon,+ ukuze enze isenzo sakhe—isenzo sakhe esimangalisayo—nokuze asebenze umsebenzi wakhe—umsebenzi wakhe awuqhelekanga.+
22 Ke kaloku musani ukuzibonakalisa ningabagxeki,+ ukuze izibopho zenu zingabi nakomelela, kuba kukho intshabalaliso, yona kanye into ekugqitywe kuyo, endiyivileyo ivela kwiNkosi enguMongami,+ uYehova wemikhosi, ngelizwe eli lonke.+
23 Bekani indlebe nize nilive ilizwi lam; nikelani ingqalelo nize niphulaphule oko ndikutshoyo.
24 Umlimi ulima imini yonke na+ ukuze ahlwayele imbewu, akhulule aze aerhe umhlaba wakhe?+
25 Akathi na, xa egudise umphezulu wawo, ngoko achithachithe ikumin emnyama aze afefe ngekumin,+ yaye akayibeki na ingqolowa, amazimba,+ nerhasi endaweni emiselweyo,+ nehabile+ njengomda wakhe na?+
26 Yaye umntu umlungisa+ ngokoko kulungileyo. UThixo wakhe uyamyalela.+
27 Kuba ikumin emnyama ayibhulwa ngesixhobo+ sokubhula; nevili lenqwelo alijikiswa phezu kwekumin. Kuba ngokuqhelekileyo ikumin emnyama ibhulwa ngentonga,+ nekumin ngomsimelelo.
28 Ngaba ngokuqhelekileyo ingqolowa iyatyumka na? Kuba umntu akaze ayixovule+ engayeki.+ Kwaye umele ahambise inqwelo yakhe, namahashe akhe emfazwe, kodwa akayi kuyityumza.+
29 Nako oku kuvela kuYehova wemikhosi,+ owenze isigqibo esimangalisayo, owenze okukhulu ekusebenzeni ngokuphumelelayo.+
Yithumele
Yithumele
Isaya 28
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=23&Chapter=28&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D23%26Chapter%3D28%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
Oktobha 31–
Novemba 6
IMIZEKELISO 22-26
Ingoma 88 Nomthandazo
Amazwi Okuvula (imiz. 3 nangaphantsi)
UBUTYEBI OBUPHUMA ELIZWINI LIKATHIXO
“Yiqeqeshe Inkwenkwe Ngokwendlela Yayo”: (imiz. 10)
IMi 22:6; 23:24, 25—Ukuqeqesha abantwana ngendlela kaThixo kubenza bonwabe, baneliseke baze bakwazi ukuthwala iimbopheleleko xa bebadala (w08 4/1 16; w07 6/1 31)
IMi 22:15; 23:13, 14—Entsatsheni, “intonga” imela lonke uhlobo lokuqeqesha (w97 10/15 32; it-2-E 818 ¶4)
IMi 23:22—Abantwana abasele bebadala banokuncedwa bubulumko babazali babo (w04 6/15 14 ¶1-3; w00 6/15 21 ¶13)
-
Ukwemba Ubuncwane ObuseBhayibhileni: (imiz. 8)
IMi 24:16—Lo mzekeliso usikhuthaza njani sinyamezele kugqatso lobomi? (w13 3/15 4-5 ¶5-8)
IMi 24:27—Sifanele siwuqonde njani lo mzekeliso? (w09 10/15 12 ¶1)
Yintoni endiyifundileyo ngoYehova kufundo lweBhayibhile lwale veki?
Ziziphi iingongoma kufundo lweBhayibhile lwale veki endinokuzisebenzisa entsimini?
-
Ufundo LweBhayibhile: (imiz. 4 nangaphantsi) IMi 22:1-21
YIKHUTHALELE INTSIMI
Utyelelo Lokuqala: (imiz. 2 nangaphantsi) Ikhadi le-JW.ORG—Shumayela ngokungacwangciswanga.
Xa Ubuyela: (imiz. 4 nangaphantsi) Ikhadi le-JW.ORG—Beka isiseko sokubuyela, ugqibezele ngokudlala ividiyo ethi Kutheni Ufanele Ufunde IBhayibhile?
Isifundo SeBhayibhile: (imiz. 6 nangaphantsi) lv 179-181 ¶18-19
INDLELA YOKUPHILA YAMAKRISTU
Ingoma 101
“Ngaba Uyalisebenzisa Ikhadi Le-JW.ORG?”: (imiz. 15) Ingxubusho. Dlala ividiyo yentshumayelo onokuyisebenzisa, uze emva koko uxubushe iingongoma eziphambili. Khuthaza abavakalisi ukuba mabasoloko behamba namakhadi e-jw.org.
ISifundo SeBhayibhile Sebandla: (imiz. 30) kr isahl. 3 ¶1-12 neCandelo 1—Inyaniso YoBukumkani—Ukusasaza Inyaniso YeBhayibhile
Impinda Yeentlanganiso Elandelwa Ngamagqabantshintshi Eentlanganiso Zeveki Elandelayo (imiz. 3)
Ingoma 146 Nomthandazo
Isikhumbuzo: Dlala le ngoma kube kanye uze emva koko ucele ibandla liyicule.

robotstxt: allowed

filter: keep


text:
Madoda—Yenzani Kube Mnandi Ekhaya
INDODA ifanele imnyamekele njani umfazi wayo? Abantu abaninzi bakhule becinga ukuba eyona nto iphambili kwindoda kukuza nemali ekhaya. Noko ke, amanye amakhosikazi anezinto ezininzi, kodwa aziva engakhathalelwanga kangangokuba ayoyika. Ngokomzekelo, uRosa, olibhinqa elithetha iSpanish uthi indoda yam, “Yayinobubele kwabanye abantu, kodwa ingqwabalala kum.” UJoy waseNigeria uthetha into efanayo, uthi, “Xa singavumelani nomyeni wam, wayedla ngokuthi, ‘Kufuneka wenze le ndikuxelela yona, ndim indod’ ekhapha.’”
Indoda inokuba nguye njani umyeni onothando? Yintoni enokuyinceda yenze kube mnandi ekhaya, ukuze libe ‘yindawo yokuphumla’ kumfazi wayo?—Rute 1:9.
OKO KUTHETHWA YIBHAYIBHILE NGEGUNYA ELINIKWE INDODA
Nangona indoda nomfazi belingana phambi kukaThixo, iBhayibhile ithi ngamnye kubo unendima yakhe entsatsheni. AmaRoma 7:2 athi umfazi uphantsi ‘komthetho wendoda yakhe.’ Imibutho emininzi idla ngokuba nomphathi, ngokufanayo, uThixo uye wabeka indoda njengentloko yomfazi wayo. (1 Korinte 11:3) Amadoda afanele akhokele kumakhaya awo.
Njengendoda, umele ulisebenzise njani igunya olinikwe nguThixo? IBhayibhile ithi, “Qhubekani nibathanda abafazi benu, kanye njengokuba noKristu walithandayo ibandla.” (Efese 5:25) Nangona engazange atshate uYesu Kristu, umzekelo wakhe unokukunceda ube ngumyeni olungileyo. Makhe sibone ukuba ungakunceda njani.
UYESU UMISELA AMADODA UMZEKELO OMHLE
UYesu wayebathuthuzela yaye ebanceda abanye. UYesu wathi kwabo babecinezelekile beneengxaki, “Yizani kum, . . . ndiza kunihlaziya.” (Mateyu 11:28, 29) Wayeyikhathalele impilo yabo ibe wayebanceda basondele kuYehova. Kungenxa yoko le nto abaninzi babemthanda, babeqinisekile ukuba ukulungele ukubanceda xa benengxaki!
Indlela amadoda anokumxelisa ngayo uYesu. Mncedise umfazi wakho kwimisebenzi yakhe. Abanye abafazi bathetha amazwi abuhlungu afana nakaRosa owathi: “Ndandisisicakakazi nje somyeni wam.” Ngokwahlukileyo, uKweku, oyindoda enomtshato owonwabileyo uthi: “Ndiye ndimbuze umfazi wam ukuba akukho nto angathanda ndimncedise kuyo na. Kuba ndimthanda, ndiye ndicele ukumncedisa kwimisebenzi yakhe yasekhaya.”
UYesu wayebacingela abanye yaye enovelwano. Kangangeminyaka eyi-12 omnye umfazi wayephethwe sisigulo esibuhlungu. Emva kokuva ngamandla kaYesu angummangaliso, “wayemana esithi: ‘Ukuba ndichukumisa nje izambatho zakhe zangaphezulu ndiya kuphila.’” Wayenyanisile. Wachukumisa isambatho sikaYesu waza waphila ngoko nangoko. Nangona abanye kweso sihlwele kusenokwenzeka ukuba bathi lo mfazi wagabadela, uYesu waqonda ukuba wayenyanzelwa yimeko. * Wathi kuye: ‘Ntombi, phila kwisifo sakho esibuhlungu.’ Zange amenze azive ehlazekile okanye amngxolise, kunoko wamsizela kuba egula. Ngaloo ndlela wabonisa uhlobo lwendoda ayiyo—indoda enovelwano.—Marko 5:25-34.
Indlela amadoda anokumxelisa ngayo uYesu. Xa umfazi wakho engaziva mnandi, yiba novelwano nomonde. Zama ukubona ngasonye naye uze umthantamise. Ngokomzekelo, uRicardo uthi, “Xa ndibona ukuba umfazi wam uphazamisekile, ndiyazikhetha izinto endizithethayo ukuze ndingamqumbisi.”
UYesu wayencokola nabafundi bakhe. UYesu wayedla ngokuchith’ ixesha elide encokola nabahlobo bakhe. Wathi kubo, “Zonke izinto endizive kuBawo ndinazisile.” (Yohane 15:15) Yinyani kona ukuba ngamanye amaxesha uYesu wayekhe afune ukuba yedwa ukuze acamngce nokuze athandaze. Kodwa wayezityand’ igila kubafundi bakhe. Kubusuku obungaphambi kokuba abulawe njengesikrelemnqa wabachazela ukuba izinto eziza kwenzeka kuye zimenza abe ‘nentlungu enzulu.’ (Mateyu 26:38) Naxa babesenza izinto angazithandiyo, zange ayeke ukuncokola nabahlobo bakhe.—Mateyu 26:40, 41.
Indlela amadoda anokumxelisa ngayo uYesu. Mchazele umfazi wakho izinto ozicingayo nendlela ovakalelwa ngayo. Umfazi usenokukhalaza athi umyeni wakhe uyathetha xa ephambi kwabanye abantu kodwa utya tyum endlini. Kwelinye icala, yiva indlela uAna avakalelwa ngayo xa umyeni wakhe emxelela indlela avakalelwa ngayo nezinto azicingayo, uthi: “Ndiye ndive ukuba undithanda nyhani, ibe loo nto indenza ndisondele ngakumbi kuye.”
Musa ukuqumbela umfazi wakho kuba usithi uyamohlwaya. Omnye umfazi uthi, “Xa umyeni wam exabene nam, kwakudla ngokudlula iintsuku engathethi nam. Wayendenza ndizive ndinetyala, yaye ndingento yanto.” Noko ke, uEdwin yena uzama ukuxelisa umzekelo kaYesu. Uthi: “Xa ndiphazamisekile, andikhawulezi ndiphendule, kodwa ndilinda ixesha elifanelekileyo ukuze silungise loo ngxaki.”
UJoy ekuthethwe ngaye uqwalasele utshintsho kum myeni wakhe emva kokuba waqala ukufundelwa iBhayibhile ngamaNgqina kaYehova. Uthi: “Uphucule kakhulu ibe ngoku uzimisele ukuba yindoda enothando njengoYesu.” Le mfundiso yeBhayibhile iye yanceda izigidi zamadoda namabhinqa atshatileyo. Awungethandi ukuba ngomnye wabo? Unokucela iNgqina likaYehova lifunde iBhayibhile kunye nawe simahla.
^ isiqe. 10 NgokoMthetho kaMoses, isigulo sakhe sasimenza angahlambuluki, ibe nabani na owayenokumchukumisa, wayeza kuba ngongahlambulukanga.—Levitikus 15:19, 25.
Funda Okungakumbi
Kuthetha Ukuthini Ukufundelwa IBhayibhile?
Fumana iimpendulo zezinto ezibuzwa ngocwangciso lwethu lwesifundo seBhayibhile sasimahla.
Inokonwaba Njani Intsapho Yakho?
UYehova, uThixo owonwabileyo, ufuna iintsapho zonwabe. Fumana amacebiso aya kumadoda, abafazi, abazali nabantwana.


text:
UBUTYEBI OBUPHUMA ELIZWINI LIKATHIXO | ISAYA 52-57
UKristu Waphathwa Kakubi Ngenxa Yethu
“Wayedeliwe yaye ephetshwa ngabantu . . . Thina samgqala engokhathazwayo, engobethwa nguThixo noxhwalekileyo”
UYesu wayedeliwe ibe etyholwa ngokunyelisa. Abanye babekholelwa ukuba uThixo wayemohlwaya, embangela ukuba abe nesifo esenyanyekayo
“UYehova wayoliswa kukumtyumza, . . . kwaye esandleni sakhe kuya kuphumelela oko kuluyolo kuYehova”
Ngokuqinisekileyo, uYehova waba buhlungu xa kwabulawa uNyana wakhe. Kodwa wavuyiswa kukubona ukuba uYesu wayenyanisekile. Ukufa kukaYesu kwabonisa uSathana ukuba abakhonzi bakaThixo banyanisekile ibe kwanceda nabantu abaguqukayo. Oko kwamvuyisa uYehova


text:
Ithini IBhayibhile?
Ngubani okanye yintoni uMtyholi?
NGABA UNGATHI uMtyholi . . .
Sisidalwa esingumoya?
Bububi obungaphakathi emntwini?
Akakho, ntonje ngabantu abacinga ukuba ukho?
OKO KUTHETHWA YIBHAYIBHILE
UMtyholi wathetha noYesu waza ‘wamhenda.’ (Mateyu 4:1-4) Ngoko uMtyholi akangomntu wasentsomini, okanye ububi. Sisidalwa somoya esinobubi.
ENYE INTO ESIYIFUNDA EBHAYIBHILENI
UMtyholi wayeyingelosi engcwele, kodwa akazange ‘eme enyanisweni.’ (Yohane 8:44) Waba lixoki elavukela uThixo.
Nezinye iingelosi zayingena le mvukelo kaSathana.—ISityhilelo 12:9.
UMtyholi umfamekisa abantu abaninzi ukuze bacinge ukuba akakho.—2 Korinte 4:4.
Ngaba uMtyholi unokubalawula abantu?
ABANYE ABANTU BATHI yintsom’ emini into yokuba uMtyholi ulawula abantu, ngoxa abanye besoyika ukungenwa yimimoya emdaka. Ucinga ntoni wena?
OKO KUTHETHWA YIBHAYIBHILE
“Ihlabathi liphela lisemandleni ongendawo.” (1 Yohane 5:19) UMtyholi unempembelelo enkulu ebantwini, kodwa akalawuli bonke abantu.
ENYE INTO ESIYIFUNDA EBHAYIBHILENI
UMtyholi usebenzisa amaqhinga ukuze abe nempembelelo engakumbi.—2 Korinte 11:14.
Imimoya emdaka inokubalawula abantu kwezinye iimeko.—Mateyu 12:22.
UThixo unokukunceda ukwazi ‘ukumchasa uMtyholi.’—Yakobi 4:7.
Funda Okungakumbi
Ngaba Iidemon Zikho Ngokwenene?
Ziyintoni iidemon? Zivela phi?
Kutheni UThixo Evumela Ubungendawo Nokubandezeleka?
Baqala njani ubungendawo yaye kutheni uThixo ebuyeke baqhubeka bukho? Ngaba kuya kuze kuphele ukubandezeleka?


text:
Iimpendulo Zemibuzo YeBhayibhile
Buvela phi ubungendawo?
Ngokuqhelekileyo abantu bafuna ukuba noxolo, ukunyaniseka nokuba nobubele. Kutheni ke sisoloko sibona ubundlobongela, ukungabikho kobulungisa, nenkohlakalo? Iindaba ezihlasimlis’ umzimba yinto eqhelekileyo. Ngaba kukho umntu owenza abantu benze izinto ezimbi?—Funda eyoku-1 kuYohane 5:19.
Ngaba uThixo wabadala abantu baneengcinga ezimbi? Akunjalo, uYehova uThixo wabadala abantu ngokomfanekiso wakhe, ukuze bamxelise ekuboniseni uthando. (Genesis 1:27; Yobhi 34:10) Kodwa kwangaxeshanye wabanika inkululeko yokuzikhethela. Xa abazali bethu bokuqala bakhetha ukwenza okubi, bayeka ukuxelisa uThixo, baza banesono. Nathi sosulelwa sisono sabo.—Funda iDuteronomi 32:4, 5.
Ngaba siya kuhlala sibona ubungendawo?
UThixo ufuna sizilwe iingcinga ezimbi. (IMizekeliso 27:11) Ngoko usifundisa indlela yokuphepha ukwenza izinto ezingafanelekanga neyokufumana ulonwabo lokwenene. Okwangoku, asinakukwazi ukuxelisa uthando lukaThixo ngokupheleleyo.—Funda iNdumiso 32:8.
Nakuba ubungendawo buxhaphakile ngoku, uThixo ubuvumele ixesha elilinganiselweyo ukuze sibone iintlungu obuza nazo. (2 Petros 3:7-9) Kodwa, kungekudala umhlaba uza kuzaliswa ngabantu abonwabileyo nabathobela uThixo.—Funda iNdumiso 37:9-11.
Funda Okungakumbi
Yintoni Injongo KaThixo Ngomhlaba?
IBhayibhile ichaza isizathu sokuba uThixo adale umhlaba, ukuba kuya kuphela nini ukubandezeleka, nokuba ikamva liwuphathele ntoni umhlaba nabo baphila kuwo.


text:
NOVEMBA 11, 2014
EUKRAINE
Phezu Kwazo Nje Izidubedube ZaseUkraine AmaNgqina KaYehova Ahlanganisana Ngoxolo Aza Afumana NeBhayibhile
ELVIV, eUkraine—Nakubeni kukho imfazwe kwimpuma yeUkraine, amaNgqina kaYehova ahlanganisana eLviv ngoJulayi 4-6, 2014, kwiNdibano yeNgingqi eyayinomxholo othi, ‘Qhubeka Ufuna Kuqala UBukumkani BukaThixo!’ UAnthony Morris weQumrhu Elilawulayo lamaNgqina kaYehova, wakhulula iNguqulelo Yehlabathi Elitsha YeZibhalo Ezingcwele ehlaziyiweyo ngesiUkraine sezi mini.
Iofisi yesebe yamaNgqina alapho yalungiselela ukuba iinxalenye ezithile zale ndibano zibukelwe kwividiyo kwizixeko ezisibhozo nakweminye imimandla eyi-62 yaseDonetsk eyayigquba imfazwe. Kwibala laseLviv kwakukho abantu abayi-18 336 yaye xa bebonke kuquka nabo babebukele kwezinye iindawo, babeyi-82 832. Kwabhaptizwa abantu abayi-1 068.
Ngosuku lokuqala lwendibano, kwanyanzeleka wonke umntu alishiye ibala ngenxa yamarhe ayesithi kukho isiqhushumbisi kwelo bala. Abantu abayi-16 000 ababeze kule ndibano baphuma ngemizuzu nje eyi-11, kodwa ucwangciso lwaphinda lwaqala emva nje kokuba abasemagunyeni beqinisekise ngelithi loo marhe awayonyaniso.
UVasyl Kobel, isithethi samaNgqina kaYehova eUkraine, uthi: “Kusivuyisile ukuba neendwendwe ezingaka kwindibano yethu. Asiwuval’ umlomo oko sifumene iNguqulelo Yehlabathi Elitsha ngesiUkraine, eyaqala yenziwa ngesiNgesi ngo-Oktobha 2013. Kusivuyisa nangakumbi ukushumayela ngezithembiso zeBhayibhile zekamva elizaliswe luxolo, ngokukodwa kula maxesha angaginyisi-mathe elizweni lethu.”
Fowunela:
UJ. R. Brown, Office of Public Information, tel. +1 718 560 5000
EUkraine: UVasyl Kobel, tel. +38 032 240 9323


text:
Ziziphi Izizathu Ezimbini Zokuba UThixo Engayiphulaphuli Eminye Imithandazo
Impendulo yeBhayibhile
Kukho imithandazo engaphendulwayo nguThixo. Nazi izizathu ezimbini ezinokubangela loo nto.
1. Umthandazo awuhambisani nentando kaThixo
UThixo akazamkeli izicelo ezinxamnye nentando yakhe ebhalwe ngokucacileyo eBhyibhileni. (1 Yohane 5:14) Ngokomzekelo, iBhayibhile ithi masikuphephe ukuba ngabantu abazicingelayo. Ukungcakaza kukhuthaza umntu ukuba acingele isiqu sakhe. (1 Korinte 6:9, 10) Ngoko uThixo akazukuwuphendula umthandazo wakho ukuba ufuna ukuwina ilotto. UThixo akangovuma zonke osenzela yonk’ into esiyifunayo.Umele uyibulele gqitha loo nto ngoba kwazi bani ukuba abanye abantu banokucela ntoni kuye.—Yakobi 4:3.
2. Lo mntu othandazayo wenza izinto uThixo angazithandiyo
UThixo akabaphenduli abo bangazimiselanga kuthobela. Ngokomzekelo, uThixo wathi kwabo babesithi bayamkhonza babe besenza izinto angazithandiyo: “
Naxa nisolula izandla zenu, ndiyawafihla amehlo am kuni. Nakubeni nisenza imithandazo emininzi, andiphulaphulanga; zona kanye izandla zenu zizaliswe luphalazo-gazi.” (Isaya 1:15) Kodwa ukuba babenokuziyeka ezo zenzo zimbi baze ‘
balungelelanise imicimbi’ yabo noThixo, wayeza kubaphulaphula xa bethetha.—Isaya 1:18.
Funda Okungakumbi
Kutheni UThixo Engayiphenduli Nje Eminye Imithandazo?
Njengobawo onothando, uYehova uThixo uyayiphulaphula imithandazo yethu. Kodwa ngaba uThixo uziphendula zonke izicelo zethu?


text:
EINDONESIA
Ndifuna Ukuqala Apha!
UAlexander MacGillivray, isicaka sesebe laseOstreliya, wayezikis’ ukucinga eofisini yakhe. Kwakusekudlule iintsuku ezininzi ezamazamana nengxaki, kodwa ekugqibeleni wasifumana isicombululo. Ngoku kwakufuneka athethe noFrank Rice.
Kwiiveki ezimbalwa ngaphambili, kwiofisi yesebe kwakufike isigantsontso somfana onguvulindlela oneminyaka eyi-28, uFrank. Wafunda inyaniso esekwishumi elivisayo waza wakhawuleza waba nguvulindlela. Wachitha iminyaka engaphezu kwelishumi eshumayela ngehashe, ibhayisekile, isithuthuthu nekharavani kummandla waseOstreliya. Emva kokuhlala ithutyana eBheteli, wayelungele ukuya kushumayela komnye ummandla.
UMzalwan’ uMacGillivray wabizela uFrank kwiofisi yakhe waza wambonisa imaphu eneziqithi ezikumantla eOstreliya. Wambuza, “Frank, ungathanda ukuqala ndawoni ukushumayela? Akukho nomnye umzalwana kwezi ziqithi!”
Amehlo kaFrank atsaleleka kwezo ziqithi zininzi ezazikhazimla ngathi ziiperile kuLwandlekazi lwaseIndiya—iNetherlands East Indies (ngoku eyi-Indonesia). * Kwezo ziqithi kwakuhlala izigidi zabantu ababengekaziva iindaba ezilungileyo zoBukumkani bukaThixo. Ekhomba kwikomkhulu iBatavia (ngoku eyiJakarta), uFrank wathi, “Ndifuna ukuqala apha!”
Ukushumayela EJava
Ngo-1931, uFrank Rice wafika eJakarta, idolophu enkulu ephithizelayo kwisiqithi saseJava. Waqesha igumbi edolophini waza walizalisa ngeebhokisi zeencwadi ezithetha ngeBhayibhile, esothusa umnikazi welo gumbi.
UFrank uthi: “Ekuqaleni yayingathi ndilahlekile futhi ndandikhumbul’ ekhaya. Ndandidibana nabantu bezinxibele iisuti neminqwazi epholileyo, ngoxa mna ndandisitsha ziimpahla ezifudumeleyo zaseOstreliya. Ndandingakwazi ukuthetha nelinye igama lesiDatshi okanye lesi-Indonesia. Ndacela ukhokelo lukaYehova, ndaza emva koko ndacinga ukuba inoba bakho abantu abasithethayo isiNgesi kwiindawo zoshishino. Ndaqalisa apho ke ukushumayela, futhi imiphumo yaba mihle kakhulu!”
Ekubeni abantu abaninzi baseJakarta babethetha isiDatshi, uFrank wasebenza nzima efunda isiDatshi waza waqalisa ukushumayela kwindlu ngendlu. Waqalisa nokufunda isi-Indonesia. Uthi: “Ingxaki kukuba ndandingenazo iimpapasho zesi-Indonesia. UYehova wandikhokelela kwititshala eyayifundisa isi-Indonesia neyaba nomdla kwinyaniso yaza yavuma ukuguqulela incwadana ethi Bapina Abafileyo? Emva koko kwaguqulelwa nezinye iincwadana ezingakumbi, futhi abantu abaninzi abathetha isi-Indonesia baba nomdla kwinyaniso.”
NgoNovemba 1931, kwafika abanye oovulindlela ababini eJakarta besuka eOstreliya, uClem Deschamp, owayeneminyaka eyi-25, noBill Hunter owayeneminyaka eyi-19. UClem noBill beza nekharavani ababehlala kuyo—eyayiphakathi kwezokuqala ezazifika eIndonesia. Emva kokuba befunde izivakalisi ezimbalwa zesiDatshi, baqalisa uhambo lwabo beshumayela kwezona dolophu zinkulu zaseJava.
Emva koClem noBill, kwalandela uCharles Harris, esinye isigantsontso esinguvulindlela waseOstreliya. Ukususela ngo-1935, uCharles wagubungela ezona ndawo zininzi eJava ehamba ngekharavani nebhayisekile, eshiyela abantu iincwadi ngeelwimi ezintlanu: IsiArabhu, isiDatshi, isi-Indonesia, isiNgesi, nesiTshayina. Kweminye iminyaka wayehambisa iincwadi ezimalunga ne17 000.
Iimpapasho ezakhutshwa nguCharles zenza abantu banomdla. Elinye igosa laseJakarta labuza uClem Deschamp oku, “Bangaphi abantu benu abasebenza kwiMpuma yeJava?”
Wathi: “Mnye kuphela.”
Lithetha kabukhali lathi: “Ufuna ndiyikholelwe loo nto ngoxa iincwadi zenu zizalise yonke laa ndawo? Ningumkhosi phaya!”
Oovulindlela bokuqala basebenza nzima kwelo ukuze bafikelele abantu abaninzi kangangoko. UBill Hunter uthi: “Sasisisebenza sonke eso siqithi ibe kwakungafane kwenzeke ukuba sithethe nomntu omnye kabini.” Batyala imbewu yokomoya eyathi kamva yaba sisivuno esihle.—INtshu. 11:6; 1 Kor. 3:6.
ISumatra Iva Iindaba Ezilungileyo
Malunga no-1936, oovulindlela baseJava baxubusha indlela ekunokushunyayelwa ngayo eSumatra—isiqithi sesithandathu ngobukhulu ehlabathini. Esi siqithi sisemagqagaleni sinqumla i-ikhweyitha futhi sinezixeko ezininzi ezikhulu, amasimi, imigxobhozo kunye namahlathi aneemvula.
Bavumelana ngokuba bathumele uFrank Rice, ngoko baqokelela imali ababenayo ukuze bambhatalele iindleko zokuhamba. Kungekudala emva koko, uFrank wafika eMedan, ekuMntla weSumatra, ephethe iibhegi zakhe ezimbini zokushumayela, iibhokisi zeencwadi eziyi-40 nemadlana. UFrank wayenokholo olomeleleyo. Ngoko nangoko watshon’ emsebenzini, eqinisekile ukuba uYehova uya kumnika oko akudingayo ukuze aqhubeke nesabelo sakhe.—Mat. 6:33.
Kwiveki yakhe yokugqibela eMedan, wadibana nendoda yomDatshi enobubele yaza yammema ukuba aze kuphunga ikofu. UFrank wayixelela ukuba ufuna imoto ukuze akwazi ukushumayela iindaba ezilungileyo kuso sonke eso siqithi. Imkhombisa iskorokoro sayo esisegadini yathi, “Ukuba ungasilungisa, ungasifumana ngeeguilder eziyi-100.” *
UFrank waphendula wathi, “Andinazo.”
Le ndoda yamthi ntshoo ebusweni yaza yathi, “Uyakufuna ngokwenene ukushumayela kuyo yonke iSumatra?”
Wathi, “Ewe.”
Yona ke yathi: “Lungisa nantsi imoto, uyithathe, uya kundibhatala xa unemali.”
UFrank walungisa loo moto yaza yaqalisa ukuduma. Kamva wabhala wathi, “Ndenjenjeya ukuya kushumayela kubantu baseSumatra imoto izele ziincwadi, itanki lizele yipetroli nentliziyo izele lukholo.”
Emva konyaka, uFrank wayesele eshumayele kuso sonke eso siqithi, waza wabuyela eJakarta. Ukufika kwakhe apho, wayithengisa imoto ngeeguilders eziyi-100, waza loo mali wayithumela kwindoda engumDatshi eMedan.
Kwiiveki ezimbalwa emva koko, wafumana ileta evela eOstreliya imthumela kwisabelo esitsha. Ngoko nangoko, wapakisha iibhegi zakhe waza waya kuqala umsebenzi wobuvulindlela eIndochina (ngoku ebizwa ngokuba yiKhambodiya, iLaos, neVietnam).
^ isiqe. 4 Yayikwabizwa ngokuba yiDutch East Indies. AmaDatshi ayeneminyaka emalunga neyi-300 efikile kweli akha ubukhosi ngokushishina ngezinongo ezazingenisa imali eninzi. Kweli nqaku siza kusebenzisa amagama eendawo akutshanje.
^ isiqe. 3 Imali emalunga ne-R15 000.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
42 Ngoko zonke iintloko zemikhosi yamajoni noYohanan+ unyana kaKareya noYezaniya+ unyana kaHoshaya+ nabo bonke abantu, ukususela koyena mncinane ukusa koyena mkhulu, basondela
2 baza bathi kuYeremiya umprofeti: “Ngamana ukuzicelela kwethu ubabalo kungaba phambi kwakho, uze usithandazele kuYehova uThixo wakho,+ thina, nayo yonke le ntsalela, kuba sisele sambalwa, kwabaninzi,+ kanye njengoko amehlo akho esibona.
3 Yaye ngamana uYehova uThixo wakho angasixelela indlela esifanele sihambe ngayo nento esifanele siyenze.”+
4 UYeremiya umprofeti wathi kubo: “Ndivile. Yabonani, ndiyathandaza kuYehova uThixo wenu ngokwamazwi enu;+ yaye ngokuqinisekileyo lonke ilizwi aniphendula ngalo uYehova ndiya kunixelela.+ Andiyi kunivimba lizwi.”+
5 Bona ke bathi kuYeremiya: “Ngamana uYehova angaba lingqina elinyanisileyo nelithembekileyo kuthi+ ukuba asenzanga ngokwelizwi lonke uYehova uThixo wakho akuthuma lona kuthi.+
6 Enoba lilungile okanye libi, lilizwi likaYehova uThixo wethu esikuthuma kuye esiya kulithobela, ukuze silungelwe ngenxa yokuba silithobela ilizwi likaYehova uThixo wethu.”+
7 Ke kaloku kwathi ekupheleni kwemihla elishumi lafika ilizwi likaYehova kuYeremiya.+
8 Ngoko wabiza uYohanan unyana kaKareya nazo zonke iintloko zemikhosi yamajoni ezazikunye naye nabo bonke abantu, ukususela koyena mncinane ukusa koyena mkhulu;+
9 yaye wahlabela mgama wathi kubo: “Utsho uYehova uTHIXO kaSirayeli, enindithumele kuye ukuba ndinicelele ubabalo phambi kwakhe,+ ukuthi,
10 ‘Ukuba nithe naqhubeka nihlala kweli lizwe,+ ndiza kunakha, ndinganichithi, yaye ndiza kunityala, ndinganincothuli;+ kuba ngokuqinisekileyo ndiya kuzisola ngenxa yentlekele endinibangele yona.+
11 Musani ukumoyika ukumkani waseBhabhiloni, lowo nimoyikayo.’+
“‘Musani ukumoyika,’+ utsho uYehova, ‘kuba ndinani, ukuze ndinisindise nokuze ndinihlangule esandleni sakhe.+
12 Ndiya kunenzela inceba, yaye ngokuqinisekileyo uya kuba nenceba kuni aze anibuyisele emhlabeni wenu.+
13 “‘Kodwa ukuba nithi: “Hayi; asizi kuhlala kweli lizwe!” nize ningalithobeli ilizwi likaYehova uThixo wenu,+
14 nisithi: “Hayi, kodwa siya kungena kwilizwe laseYiputa,+ apho singayi kubona khona imfazwe nesandi sophondo singayi kusiva nesonka singayi kusilambela; kulapho siya kuhlala khona ke”;+
15 ngoko ke liveni ngoku ilizwi likaYehova, ntsalela yakwaYuda. Utsho uYehova wemikhosi, uTHIXO kaSirayeli, ukuthi: “Ukuba ngokuqinisekileyo ubuso benu nibubhekise ekungeneni eYiputa nize okunene ningene apho ukuze nihlale njengabaphambukeli,+
16 kothi ke lona kanye ikrele eli niloyikayo linifumane apho kwilizwe laseYiputa,+ kwaye yona kanye indlala le niyoyikayo iya kunilandela ngokusondeleyo ukuya eYiputa;+ nifele apho.+
17 Kothi ke onke amadoda abhekise ubuso bawo ukuba angene eYiputa ukuze ahlale apho njengabaphambukeli afe likrele, yindlala nayindyikitya yokufa;+ akuyi kubakho usindayo okanye obalekileyo kuwo, ngenxa yentlekele endiwazisela yona.”’+
18 “Kuba utsho uYehova wemikhosi, uTHIXO kaSirayeli, ukuthi, ‘Kanye njengoko umsindo wam nobushushu bam buphalazelwe phezu kwabemi baseYerusalem,+ ngokunjalo ubushushu bam buya kuphalazelwa phezu kwenu ngenxa yokungena kwenu eYiputa, kwaye ngokuqinisekileyo niya kuba sisithuko nento ekhwankqisayo nesiqalekiso nongcikivo,+ yaye anisayi kuba sayibona le ndawo.’+
19 “UYehova uthethile nxamnye nani, ntsalela yamaYuda. Musani ukungena eYiputa.+ Ngokuqinisekileyo nifanele nazi ukuba ndinikele ubungqina ngani namhlanje,+
20 bokuba nenze isiphoso nxamnye nemiphefumlo yenu;+ kuba nina ngokwenu nandithumela kuYehova uThixo wenu, nisithi, ‘Sithandazele kuYehova uThixo wethu; kwaye yonk’ into uYehova uThixo wethu ayitshoyo sixelele yona ngaloo ndlela, yaye ngokuqinisekileyo siya kuyenza.’+
21 Ndiyanixelela namhlanje, kodwa ngokuqinisekileyo aniyi kulithobela ilizwi likaYehova uThixo wenu okanye nantoni na andithume ngayo kuni.+
22 Ke kaloku nifanele nazi ukuba niya kufa likrele,+ yindlala nayindyikitya yokufa kuloo ndawo niyoliswa kukungena kuyo ukuba nihlale njengabaphambukeli.”+
Yithumele
Yithumele
Yeremiya 42
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=24&Chapter=42&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D24%26Chapter%3D42%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
UDLIWANO-NDLEBE | NOCÉLINE GRANOLLERAS
Ugqirha Wezintso Uchaza Isizathu Sokuba Abe Nokholo
UGqr. Céline Granolleras uyinkunkqele ekunyangeni izifo zezintso eFransi. Emva kweminyaka engaphezu kweyi-20 engugqirha, uye wavuma ukuba kukho uMdali osithandayo. UVukani! uye wambuza ngomsebenzi nangokholo lwakhe.
Khawusibalisele ngokukhula kwakho.
Ekhaya safudukela eFransi sisuka eSpeyin xa ndandineminyaka esithoba. Abazali bam babengamaKatolika, kodwa ke xa ndandineminyaka eyi-16 ndayeka ukukholelwa kuThixo. Ndandisithi unqulo alunanto yakwenza nobomi. Xa ndibuzwa ukuba ubomi babakho njani xa kungekho Thixo, ndandisithi, “Okwangoku, izazinzulu azikakwazi ukuwuphendula lo mbuzo, kodwa ngenye imini ziza kukwazi.”
Kwakutheni ukuze ufunde ngezifo zezintso?
Ndandifundela ukuba ngugqirha kwisikolo esasikwidolophu yaseMontpellier eFransi. Omnye unjingalwazi owayefundisa apho wandicebisa ukuba ndisebenze kwisebe lezamayeza eliphanda ngezintso. Sasiphanda siphinde sinyamekele nezigulana. Yiloo nto kanye endandiyifuna. Ngo-1990 ndaqalisa ukufak’ isandla kuphando lokusetyenziswa kwechiza ekuthiwa yi-EPO, elilawula ukuveliswa kweeseli zegazi ezibomvu emathanjeni ethu. Ngelo xesha, abantu babesaqala ukwenza uphando ngalo mba.
Yintoni eyakwenza wacinga ngoThixo?
Ngo-1979 umyeni wam uFloréal waqalisa ukufunda iBhayibhile namaNgqina kaYehova. Kodwa ke mna ndandingenamsebenzi naloo nto. Kaloku into enecawa phakathi yandidika ndisengumntwana. Noko ke, umyeni nabantwana bam baba ngamaNgqina, yaye kungekudala phantse bonke abahlobo bethu baba ngamaNgqina. Omnye wabo ekwakusithiwa nguPatricia wandicebisa ukuba ndiqalise ukuthandaza. Wathi: “Ukuba akukho mntu ezulwini, awuzukulahlekelwa nayipeni le emdaka. Kodwa ukuba ukho, uza kubona.” Emva kweminyaka eliqela ndaqalisa ukuzibuza ukuba siphilela ntoni yaye ndakhumbula amazwi kaPatricia. Ndaqalisa ukuthandaza ndicela uThixo ukuba andincede ndifumane impendulo.
Yintoni eyakwenza wazibuza ngenjongo yobomi?
Ukuhlasela kwabagrogrisi eWorld Trade Center kwisixeko saseNew York kwandenza ndazibuza ukuba kutheni abantu besenza izinto ezimbi kangaka. Ndathi: ‘Abantu abathanda icawa ngendlela engenangqondo bayingozi kuthi. Nakuba kunjalo, mna ndiphahlwe ngamaNgqina kaYehova athanda uxolo. Akatshiseki ngendlela egqith’ emgceni. Athobela iBhayibhile. Ingathi kuza kufuneka khe ndiyifunde.’ Ngoko ke ndaqalisa ukuyifunda.
Ekubeni ungugqirha, ngaba kwakunzima ukuba ukholelwe kuMdali?
Tu kanti. Ndandiyithanda gqitha indlela entsonkothe ngayo imizimba yethu. Ngokomzekelo, iyamangalisa indlela ezikwazi ngayo izintso ukulawula iiseli ezibomvu kwigazi lethu.
Khawunabe!
Kwathi tha kum ukuba nguThixo kuphela onokukwazi ukwenza into entsonkothe ngolu hlobo
Njengoko usazi, iiseli ezibomvu zithwala ioksijini. Ukuba wopha kakhulu okanye unyukela kwindawo ephezulu, umzimba wakho awubi naoksijini yaneleyo. Izintso zethu ziyakwazi ukuva xa ioksijini iphela. Xa zisiva ukuba ioksijini iyaphela egazini, ziyalela umzimba ukuba ukhuphe i-EPO, kwaye ubungakanani be-EPO egazini bunokunyuka ngokuphindaphindwe kaliwaka. I-EPO le yenza ukuba umongo ukhuphe iiseli ezibomvu ezingakumbi, zize zona zithwale ioksijini engakumbi. Ngummangaliso lo! Into engumnqa kukuba le nto ndayifunda iminyaka elishumi ngaphambi kokuba kuthi tha kum ukuba nguThixo kuphela onokukwazi ukwenza into entsonkothe ngolu hlobo.
Wawucinga ntoni ngeBhayibhile?
Ndandifunde inqwaba yeencwadi zembali nezamabali, kodwa ndaqonda ngoko nangoko ukuba iBhayibhile ayifani tu nazo. Indlela eliluncedo ngayo icebiso layo iyenza icace ukuba ivela kumntu okrelekrele ngaphezu kwabantu. Ukufunda ngohlobo lomntu awayelulo uYesu kwanditsho ndee khamnqa. Ndatsho ndabona ukuba wayengumntu wokwenene. Wayeneemvakalelo kunye nabahlobo. Ekubeni ndandingafuni ukufunda iincwadi zamaNgqina kaYehova, ndandidla ngokuphanda kwiincwadi ezibhalwe ngabantu abakrelekrele beli hlabathi xa ndinemibuzo.
Wawuphanda ngantoni?
Ndafunda iincwadi zembali . . .Ekugqibeleni ndavuma ukuba isiprofeto seBhayibhile sasizaliseke ngexesha elililo
Enye yezinto eyaprofeta ngazo iBhayibhile ngunyaka awayeza kubhaptizwa ngawo uYesu. Ichaza ixesha elaliza kugqitha phakathi konyaka we-20 wokulawula kukakumkani uArtashashta wasePersi nonyaka awayeza kuziveza ngawo ukuba unguMesiya uYesu. * Ndikuqhelile ukwenza uphando
^ isiqe. 19 Funda kwiphepha 197-


text:
Abazali Bangabafundisa Njani Abantwana Babo Ngesini?
Impendulo esuka eBhayibhileni
Ngubani omele afundise abantwana ngesini? IBhayibhile ibonisa ukuba ngabazali abamele benze oku, kwaye abazali abaninzi bakufumanise kuluncedo ukulandela la macebiso:
Sukuba neentloni. IBhayibhile ithetha phandle ngesini kunye namalungu esini ibe uThixo waxelela uhlanga lwamaSirayeli ukuba “nabantwana” bamele bafundiswe ngezi zinto. (Duteronomi 31:12; Levitikus 15:2, 16-19) Ningasebenzisa amagama ahloniphayo xa nithetha ngamalungu esini.
Qhubeka umfundisa. Kunokuba uthethe ngesini nomntwana wakho kuphela xa eza kufikisa, qhubeka umfundisa kancinci kancinci njengoko ekhula kwaye eziqonda izinto omfundisa zona.
—1 Korinte 13:11.
Mfundise indlela yokuziphatha. Abantwana basenokufundiswa ngesini esikolweni. Kodwa iBhayibhile ikhuthaza abazali ukuba bafundise abantwana kungekuphela nje ngesini kodwa nangendlela abamele basijonge ngayo nendlela entle yokuziphatha.
—IMizekeliso 5:1-23.
Bamamele abantwana bakho. Xa umntwana wakho ekubuza ngesini, sukukhawuleza umcingele okanye umgwebe. Kunoko ‘khawuleza ukuva, ucothe ukuthetha.’
—Yakobi 1:19.
Indlela yokukhusela umntwana wakho kubantu abafuna ukumxhaphaza
Zifundise. Funda ngendlela abaxhatshazwa ngayo abantwana.
—IMizekeliso 18:15, funda isahluko 32 sencwadi ethi Imibuzo Yabantu Abaselula —Iimpendulo Eziluncedo, Umqulu 1.
Mhoye umntwana wakho. Sukuvumela umntu ongamthembanga agcine umntwana wakho, kwaye ‘ungamyekeleli’umntwana wakho.
—IMizekeliso 29:15.
Mfundise ukuthobela, kodwa angabi nguvuma-zonke. Abantwana kufuneka bathobele abazali. (Kolose 3:20) Kodwa umbeka esichengeni sokuxhatshazwa ukuba umfundisa ukuba athobele wonke umntu omdala. Abazali abangamaKristu basenokuthi ebantwaneni babo, “ukuba kukho umntu ofuna wenze into uThixo angayifuniyo, ungavumi.”
—IZenzo 5:29.
Nceda umntwana wakho azikhusele. Fundisa umntwana wakho indlela yokuzikhusela kumntu ofuna ukumxhaphaza. Mhlawumbi ningenza nemiboniso yoku, ukuze umntwana wenu akwazi ukuthi “Ndiyeke! Ndiza kukuxela!” aze akhawuleze emke kuloo ndawo. Kunokufuneka uqhubeke umkhumbuza “umntwana wakho ngokuphindaphindiweyo,” kuba balibala msinyane.
—Duteronomi 6:7, iContemporary English Version.
Funda Okungakumbi
Indlela Yokuqeqesha Abantwana
Umzekelo kaYesu unokukunceda njani ube ngumzali ophumelelayo?
Ncokola Nabantwana Bakho Ngesondo
Kubalulekile ukuba nithethe nabo. Funda indlela onokuncokola ngayo ngalo mba.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
18 Emva kwezi zinto wemka eAthene waza waya eKorinte.
2 Yaye wafumana umYuda othile ogama linguAkwila,+ inzalelwane yasePonto owayesandul’ ukufika evela eItali,+ noPrisila umfazi wakhe, ngenxa yokuba uKlawudiyo+ wayeyalele ukuba onke amaYuda emke eRoma. Ngoko waya kubo
3 yaye ngenxa yokuba babesenza umsebenzi ofanayo wahlala kwikhaya labo, wasebenza nabo,+ kuba umsebenzi wabo yayikukwenza iintente.
4 Noko ke, wayenikela intetho kwindlu yesikhungu+ iisabatha zonke, eseyisela amaYuda namaGrike.
5 Ke kaloku bakuhla uSilas+ noTimoti+ bevela eMakedoni, uPawulos waxineka lilizwi, enikela ubungqina kumaYuda bokungqina ukuba uYesu unguKRISTU.+
6 Kodwa emva kokuqhubeka echasa yaye etshabhisa,+ wavuthulula izambatho+ zakhe waza wathi kuwo: “Igazi lenu+ malibe phezu kweentloko zenu. Mna ndimsulwa.+ Ukususela ngoku ndiza kuya kubantu beentlanga.”+
7 Ngako oko wesuka apho waya kwindlu yomntu ogama linguTitiyo Yusto, umnquli kaThixo, ondlu yakhe yayayamane nendlu yesikhungu.
8 Kodwa uKrispo+ igosa elongamelayo kwindlu yesikhungu waba likholwa eNkosini, ngokunjalo nabo bonke abendlu yakhe. Kwaye abaninzi eKorinte abevayo bakholwa baza babhaptizwa.
9 Ngaphezu koko, ngobusuku iNkosi yathi kuPawulos+ ngombono: “Musa ukuba noloyiko, kodwa qhubeka uthetha uze ungathi cwaka,
10 ngenxa yokuba ndinawe+ yaye akukho mntu uya kukuhlasela aze akwenze okubi; kuba ndinabantu abaninzi kwesi sixeko.”
11 Ngoko wahlala apho unyaka neenyanga ezintandathu, efundisa phakathi kwabo ilizwi likaThixo.
12 Ke kaloku ngoxa uGaliyo wayelibamba+ laseAkhaya, amaYuda amvukela ngamxhelo mnye uPawulos aza amsa kwisihlalo sokugweba,+
13 esithi: “Lo mntu weyisela+ abantu ukuba bamnqule uThixo ngendlela enxamnye nomthetho.”
14 Wathi ke xa uPawulos aza kuvula umlomo, uGaliyo wathi kumaYuda: “Ukuba, eneneni, ibibububi obuthile okanye isenzo esingendawo sobutshijolo, maYuda, bendiya kuba nesizathu sokuninyamezela ngomonde.
15 Kodwa ukuba ziimbambano ezingentetho namagama+ nomthetho+ phakathi kwenu, nimele nizibonele ngokwenu. Andinqweneli ukuba ngumgwebi wezi zinto.”
16 Ngako oko wawagxotha esihlalweni sokugweba.
17 Ngoko onke ambamba uSosithene+ igosa elongamelayo kwindlu yesikhungu aza ambetha phambi kwesihlalo sokugweba. Kodwa uGaliyo wayengazixhalabisi konke konke ngezi zinto.
18 Noko ke, emva kokuhlala iintsuku eziliqela, uPawulos wacela indlela kubazalwana waza wanduluka ngesikhephe esiya eSiriya, enoPrisila noAkwila, ezichebile zaba mfutshane+ iinwele zentloko yakhe eKenkreya,+ kuba wayenze isifungo.
19 Ngoko bafika e-Efese, waza wabashiya apho; kodwa yena wangena kwindlu yesikhungu+ waza waqiqa namaYuda.
20 Nangona ayemcela ukuba ahlale ixesha elidana, wayengavumi
21 kodwa wacela indlela+ waza wathi kuwo: “Ndiza kubuyela kuni kwakhona, ukuba uYehova uyathanda.”+ Wahamba ngolwandle esuka e-Efese,
22 wehla waya eKesareya. Wenyuka waya kubulisa ibandla, waza wehla waya kwa-Antiyokwe.
23 Emva kwexesha elithile elapho wemka waya kwiindawo ngeendawo etyhutyha ilizwe laseGalati+ naseFrigiya,+ ebomeleza+ bonke abafundi.
24 Ke kaloku umYuda othile ogama linguApolo,+ inzalelwane yaseAleksandriya, indoda eliciko, wafika e-Efese; yaye wayezazi kakuhle iZibhalo.+
25 Yena wayeyalelwe ngomlomo indlela kaYehova yaye, njengoko wayevutha ngumoya,+ wayehamba ethetha kwaye efundisa ngokuchanileyo izinto ezingoYesu, kodwa eqhelene nobhaptizo lukaYohane+ kuphela.
26 Yaye wathetha ngokukhaliphileyo kwindlu yesikhungu. Xa uPrisila noAkwila+ bamvayo, bamthabathela kubo baza bacokisa ukumcacisela ngokuchane ngakumbi indlela kaThixo.
27 Ngokubhekele phaya, ngenxa yokuba wayenqwenela ukuya ngaphesheya eAkhaya, abazalwana babhalela abafundi, bebabongoza ukuba bamamkele ngobubele. Ngoko akufika apho, wabanceda+ kakhulu abo babekholiwe ngenxa yobubele obungasifanelanga [bukaThixo];+
28 kuba ngokucokiseke kakhulu wawangqina esidlangalaleni amaYuda ukuba aphosisile, ngoxa wayebonakalisa ngeZibhalo+ ukuba uYesu unguKRISTU.+
Yithumele
Yithumele
IZenzo 18
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=44&Chapter=18&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D44%26Chapter%3D18%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Urhwaphilizo—Luxhaphake Kangakanani?
“Inkampani yethu isebenzela urhulumente. Kuye kufuneke silinde iinyanga ezimbini okanye ezintathu ngaphambi kokuba sifumane intlawulo ngomsebenzi esiwenzileyo. Noko ke, kutsha nje ndikhe ndafowunelwa ngumntu osebenza kwarhulumente. Uthe unokwenza sihlawuleke ngokukhawuleza ukuba nje sinokumfumbathisa.”—USAKHE. *
NGABA ukhe walixhoba lorhwaphilizo? Mhlawumbi wena awuzange ucelwe ukuba unyobe, kodwa kusenokwenzeka ukuba ukhe walixhoba lorhwaphilizo.
Ngokwengxelo yombutho iTransparency International ka 2011 yoluhlu lamazwe ali 183 ekwahlolwa kuwo uRhwaphilizo, ithi “uninzi kulawo ahloliweyo, aye afumana amanqaku angaphantsi kwamahlanu (lawo nganorhwaphilizo olugqithisileyo) ngoxa lawo afumane amanqaku ali-10 (eqhuba kakuhle).” * Kwingxelo yawo yonyaka ka-2009 kwalo mbutho, wathi: “Kucacile ukuba alikho ilizwe elingenalo urhwaphilizo.”
“Urhwaphilizo kukusebenzisa kakubi igunya ukuze kuzuze wena ufumane okuthile. Luxhwalekisa bonke abantu ababomi okanye ukonwaba kwabo kuxhomekeke ekunyanisekeni kwabantu abasegunyeni.”
—TRANSPARENCY INTERNATIONAL
Kwezinye iimeko imiphumo yorhwaphilizo inokuba yintlekele. Ngokomzekelo, iphephancwadi iTimes lathi “urhwaphilizo nokungakhathali” kwaye kwafak’ isandla ekubhubheni kwabantu abaninzi eHaiti xa yantlithwa yinyikima enkulu ngo-2010. Eli phephancwadi lolek’ umsundulo lithi: “Izakhiwo azibikho mgangathweni kuba amagosa karhulumente afanele azihlole ayafunjathiswa.”
Ngaba sikho isicombululo sokuphelisa urhwaphilizo ngonaphakade? Ukuze sikwazi ukuphendula lo mbuzo, kufuneka siqonde oyena nobangela worhwaphilizo. Lo mba uyaxovulwa kwinqaku elilandelayo.
^ isiqe. 2 Igama litshintshiwe.
^ isiqe. 4 Umbutho iTransparancy International “udwelisa amazwe ngokomlinganiselo worhwaphilizo kumasebe karhulumente.”


text:
Kutheni Ufunda IsiBengali?
EQueens, eNew York, amaNgqina ayi-23 aye angenela iiklasi ezibafundisa indlela yokubhala nokuthetha isiBengali, ulwimi oluthethwa eBangladesh nakwezinye iindawo zaseIndia. Bangenele iklasi eyenzelwe ukufundwa kweelwimi kwixesha nje elifutshane, efundiswa kwangamanye amaNgqina.
Le klasi, yenye kweziliqela eUnited States nakumanye amazwe. Injongo yayo kukuba amaNgqina akwazi ukushumayela kubantu abathetha ezinye iilwimi.
UMagaly ofunda isiBengali uthi: “Bayanda ngoku abantu abathetha isiBengali engingqini yethu. Abantu bafuna iimpendulo kwimibuzo ebalulekileyo abanayo, efana nethi, Kutheni sisokola kangaka nje? Xa ndixelela abantu ngezithembiso zikaThixo ezimangalisayo, bafuna ukwazi okungakumbi. Kodwa inzima loo nto xa singavani.”
Ukuze abafundi bafunde ngokukhawuleza, kusetyenziswa iindlela ezilula nezenza umdla zokufundisa. Enye indlela kukusebenzisa izimbo zomzimba ukuze loo nto ibifundwa ikhumbuleke lula.
Xa kuphuma klasi nganye, abafundi baye bandwendwele abantu abathetha isiBengali, basebenzise oko bakufundileyo ukuze babashumayeze. UMagaly uthi: “Bayayivuyela kakhulu le nto, bade bandibuze ukuba kutheni ndifunda ulwimi lwabo nje. Bayayibona indlela esibaluleke ngayo isigidimi sethu kuba ndichitha ixesha ndifunda ulwimi lwabo.”
AmaNgqina kaYehova awaneli nje kukufunda iilwimi zamanye amazwe kodwa afumana noqeqesho lokuba akwazi ukufundisa ezinye iilwimi. EUnited States nje kuphela, phakathi kukaJanuwari 2006 noka-2012, kuye kwakho iiklasi eziyi-38 eziye zaqeqesha amaNgqina ayi-2 244 ukuba akwazi ukufundisa ezinye iilwimi. Ukuqala ngoSeptemba 1, 2012, amaNgqina kaYehova aseUnited States aye aqhuba iiklasi ezingaphezu kwe-1 500 nezifundise iilwimi eziyi-37.


text:
INQAKU ELINGUMXHOLO | URHULUMENTE ONGENALO URHWAPHILIZO
UBukumkani BukaThixo—Urhulumente Ongenalurhwaphilizo
“Ekugqibeleni, amagosa karhulumente ngabantu yaye sonke singabantu.” Latsho njalo igosa lorhulumente waseNicaragua xa lalichaza isizathu sokuba urhwaphilizo lwaseburhulumenteni lungenakusitshulwa neengcambu.
Ngaba awuvumi ukuba, ukuba abantu bayarhwaphiliza, norhulumente wabo uya kurhwaphiliza? Ukuba kunjalo, urhulumente ongenalurhwaphilizo umele avele ngaphandle. IBhayibhile ithetha ngaloo rhulumente—uBukumkani bukaThixo, urhulumente uYesu awafundisa abalandeli bakhe ukuba bamthandazele.—Mateyu 6:9, 10.
UBukumkani bukaThixo ngurhulumente wokwenene olawula ezulwini. Buza kuthabatha indawo yabo bonke oorhulumente babantu. (INdumiso 2:8, 9; ISityhilelo 16:14; 19:19-21) Ezinye zeentsikelelo eziza kuziswa buBukumkani kukuluphelisa nya urhwaphilizo lwaseburhulumenteni. Khawuqwalasele iinkalo ezintandathu zoBukumkani eziqinisekisa oku.
1. IGUNYA
INGXAKI: Ubukhulu becala oorhulumente babantu badla ngokuxhomekeka kubantu, ngerhafu nangeenkonzo. Le mali iphuma ingena ezandleni, wambi amagosa ayazinceda kuyo, ngoxa amanye enyotywa ngabantu abathile abafuna banciphise irhafu yabo okanye ezinye iinkonzo zikarhulumente abafanele bazihlawule. Loo nto inokuphumela ekonyusweni kwerhafu okungaphele ndawo ukuze kulungiswe lo monakalo, ekugqibeleni oko kuphumela kolunye urhwaphilizo. Kwimeko enjalo, abantu abamsulwa ngabona baba ngamaxhoba.
ISICOMBULULO: UBukumkani bukaThixo buxhaswa nguThixo usomandla, uYehova. * (ISityhilelo 11:15) Abuxhomekekanga kwirhafu ukuze busebenze. Kunoko, ‘amandla amakhulu’ kaThixo nesisa sakhe siya kuqinisekisa ukuba uBukumkani buza kuzinyamekela iintswelo zabalawulwa.—Isaya 40:26; INdumiso 145:16.
2. UMLAWULI
INGXAKI: USusan Rose-Ackerman, obecatshulwe kwinqaku elandulelayo uthi xa kusiliwa norhwaphilizo “kumele kuqalwe entloko.” Imigudu karhulumente iphelela emoyeni xa ezama ukulwa urhwaphilizo kumapolisa okanye amagosa ahlola izinto ezingenayo ngoxa lubethwa ngoyaba kumagosa aphezulu. Kwanoyena mlawuli unemilinganiselo ephezulu akafezekanga. IBhayibhile ithi, “akukho mntu ulilungisa emhlabeni oqhubeka esenza okulungileyo angoni.”—INtshumayeli 7:20.
UYesu wasikhaba ngawo omane esona sinyobo sakhe sasikhulu
ISICOMBULULO: Ngokungafaniyo nabantu abangafezekanga, uYesu Kristu, okhethwe nguThixo ukuba abe nguMlawuli woBukumkani, akanakulingelwa ukuba enze ububi. UYesu wasikhaba ngawo omane esona sinyobo sakhe sasikhulu, ukunikwa “zonke izikumkani zehlabathi nozuko lwazo.” UYesu wayeza kuzifumana ukuba wayenokunqula uMtyholi, umlawuli wehlabathi, kube kanye. (Mateyu 4:8-10; Yohane 14:30) Kwanaxa uYesu wayethuthunjiswa, wayezimisele ukuhlala enyanisekile kangangokuba akazange avume ukusela isiyobisi esasiza kuthomalalisa iintlungu kodwa simshiye engekho zingqondweni. (Mateyu 27:34) Ngoku uye wabuyiselwa ezulwini nguThixo kwaye uye wabonisa ukuba ukufanelekela ngokupheleleyo ukulawula uBukumkani.—Filipi 2:8-11.
3. UKUZINZA
INGXAKI: Amazwe amaninzi aba nonyulo rhoqo, olunika ithuba abantu lokuba bangawavoteli amagosa arhwaphilizayo. Inyaniso kukuba, ngexesha lokugaya inkxaso nonyulo kulula ukurhwaphiliza, kwanakumazwe afumileyo. Zisebenzisa imali nezinye iindlela, izityebi zinokuba nempembelelo kubantu abalawulayo nakwabo basaza kulawula.
UJohn Paul Stevens oyijaji yeNkundla Ephakamileyo yaseMerika ubhala athi impembelelo enjalo ayisongeli “kuphela ukufaneleka nomgangatho kaRhulumente kodwa kwanendlela abamjonga ngayo abantu.” Akumangalisi ke ngoko ukuba, abantu abaninzi ehlabathini benemvo yokuba amaqela ezopolitiko ngawona anorhwaphilizo.
ISICOMBULULO: UBukumkani bukaThixo abunakuphenjelelwa kukunyoba okwenziwa ngexesha lonyulo kuba buzinzile. (Daniyeli 7:13, 14) Ekubeni uMlawuli ekhethwe nguThixo, uBukumkani abuxhomekekanga kunyulo ibe abunakubhukuqwa. Ukuzinza kwabo kusiqinisekisa ukuba izigqibo ezenziwayo zenziwa kucingwa ngokulungelwa kwabantu ngonaphakade.
4. IMITHETHO
INGXAKI: Ekuqaleni, usenokucinga ukuba ukwenza imithetho emitsha kunokuba luncedo. Noko ke, iingcali ziye zafumanisa ukuba amaxesh’ amanzi ukwandisa imithetho ngokubangela urhwaphilizo olungakumbi. Ukongezelela, imithetho eyenzelwe ukunciphisa urhwaphilizo idla ngokungasebenzi ngenxa yeendleko, ukanti akukho nto ingako iyifezayo.
ISICOMBULULO: Imithetho yoBukumkani bukaThixo yongamile kunaleyo yoorhulumente babantu. Ngokomzekelo, kunokuba bube nodederhu lwemithetho, uYesu wafundisa umthetho obizwa ngokuba nguMthetho Omkhulu. Wathi: “Zonke izinto, ngoko, enifuna abantu bazenze kuni, yenzani ngokunjalo nani kubo.” (Mateyu 7:12) Eyona nto ingamandla, imithetho yoBukumkani ijoliswe kwintsusa yesenzo nakwizenzo. UYesu wathi: “Uze umthande ummelwane wakho njengawe siqu.” (Mateyu 22:39) Ekubeni uThixo ekwazi ukufunda intliziyo, angayenza isebenze loo mithetho.—1 Samuweli 16:7.
5. INTSUSA
INGXAKI: Unobangela worhwaphilizo kukunyoluka nokuzicingela wedwa. Amagosa karhulumente nabemi badla ngokuba nezi mpawu zingathandekiyo. Kwivenkile eyadilikayo yaseSeoul ebesiyikhankanye kwinqaku elandulelayo, amagosa karhulumente anyotywa ziinkampani zokwakha ezazingafuni ukungena ezindlekweni ngokusebenzisa izinto zokwakha ezisemgangathweni.
Ukuze urhwaphilizo lusitshulwe neengcambu, abantu bamele bafundiswe ukuzikhwebula kwiimpawu ezendeleyo njengokunyoluka nokuzingca. Noko ke, oorhulumente babantu abakwazi ukusungula iphulo lemfundo elinjalo.
ISICOMBULULO: UBukumkani bukaThixo buza kulusiphula neengcambu urhwaphilizo ngokufundisa abantu ukoyisa imikhwa engatshongo khona. * Le mfundo iyabanceda “bawahlaziye amandla engqondo yabo.” (Efese 4:23) Bafundiswa ukuba endaweni yokunyoluka baze bazingce, baneliseke baze babe nomdla kwabanye.—Filipi 2:4; 1 Timoti 6:6.
6. ABALAWULWA
INGXAKI: Nangona besenokuma kakuhle baze bafundiswe nemilinganiselo ephezulu yokuziphatha, abanye abantu abanyaniseki yaye bayarhwaphiliza. Iingcali ziyavuma ukuba esi sesona sizathu sokuba oorhulumente babantu bangakwazi ukuluphelisa urhwaphilizo. Ekuphela kwento enokwenziwa kukulunciphisa urhwaphilizo nemiphumo yalo.
ISICOMBULULO: Ingqungquthela Yezizwe Ezimanyeneyo Enxamnye Norhwaphilizo ithi ukuze kuliwe norhwaphilizo, oorhulumente bafanele bakhuthaze “ukuthembeka, ukunyaniseka nokuzimisela.” Ngoxa iyinjongo entle le, uBukumkani bukaThixo benza okungakumbi kunokuzikhuthaza ezi mpawu, bufuna abo baza kulawulwa bubo babenazo. IBhayibhile ithi ‘abantu ababawayo namaxoki’ abanakubudla ilifa uBukumkani.—1 Korinte 6:9-11; ISityhilelo 21:8.
Abantu banokufunda ukuphila ngale milinganiselo iphakamileyo, njengokuba amaKristu okuqala enzayo. Ngokomzekelo, xa umfundi uSimon wazama ukuthenga umoya oyingcwele kubapostile, abazange bavume ukunyotywa, bamkhalimela bathi: “Guquka, ke ngoko, kobu bubi bakho.” Wathi uSimon esakububona ubungozi bomnqweno wakhe, wacela abapostile ukuba bamthandazele ukuze awoyise.—IZenzo 8:18-24.
INDLELA YOKUBA NGUMLAWULWA WOBUKUMKANI
Enokuba ungowaluphi uhlanga, unethuba lokuba ngumlawulwa woBukumkani bukaThixo. (IZenzo 10:34, 35) Iphulo lokufundisa elivulwa buBukumkani—eliqhutywa ehlabathini jikelele ngoku sithethayo—liza kukufundisa. AmaNgqina kaYehova aza kukuvuyela ukukubonisa isifundo seBhayibhile esiqhutywa ngesisa, esinokuthatha imizuzu elishumi kuphela ngeveki. Phakathi kwezinye izinto, unokufunda okungakumbi ‘ngeendaba ezilungileyo zoBukumkani bukaThixo,’ nendlela oluza kupheliswa ngayo urhwaphilizo lwaseburhulumenteni. (Luka 4:43) Sicela uthethe namaNgqina akummandla wakho okanye ungene kwiWebhsayithi yethu ethi jw.org/xh.
^ isiqe. 8 UYehova ligama likaThixo elichazwe eBhayibhileni.
^ isiqe. 22 Ngokomzekelo, funda inqaku elithi “Ngaba Umntu Unako Ukunyaniseka Kweli Hlabathi Lonakeleyo?” kwiMboniselo kaOktobha 1, 2012.
Funda Okungakumbi
Ziyintoni Iindaba Ezilungileyo?
Funda ukuba ziyintoni iindaba ezilungileyo ezivela kuThixo, kutheni zingxamisekile yaye yintoni ofanele uyenze.


text:
UBOMI BAMAKRISTU NOMSEBENZI WOKUSHUMAYELA–INCWADI YENTLANGANISO FEBRUWARI 2016
Iintshayelelo Onokuzisebenzisa
Amacebiso okuhambisa uVukani! nencwadana ethi Phulaphula UThixo Uze Uphile Ngonaphakade. Sebenzisa imizekelo ukuze wenze eyakho intshumayelo.
UBUTYEBI OBUPHUMA ELIZWINI LIKATHIXO
UNehemiya Wayeluthanda Unqulo Lokwenyaniso
Yiba nomfanekiso-ngqondweni wemizamo yakhe enyanisekileyo yokuphinda akhe iindonga zaseYerusalem nokuhambisela phambili unqulo lokwenyaniso. (Nehemiya 1-4)
UBUTYEBI OBUPHUMA ELIZWINI LIKATHIXO
UNehemiya Wayengumveleli Obalaseleyo
Wanceda amaSirayeli ukuba aluvuyele unqulo lokwenyaniso. Yiba nomfanekiso-ngqondweni weziganeko ezenzeka eYerusalem ebudeni bukaTishri 455 B.C.E. (Nehemiya 8:1-18)
UBUTYEBI OBUPHUMA ELIZWINI LIKATHIXO
Abakhonzi Abanyanisekileyo Baxhasa Amalungiselelo KaThixo
Ngomhla kaNehemiya, abantu bakaYehova ngokuzithandela babeluxhasa ngeendlela ezahlukahlukeneyo unqulo lokwenyaniso. (Nehemiya 9-
INDLELA YOKUPHILA YAMAKRISTU
Obona Bomi Bumnandi
Ulutsha olukwintlangano kaYehova lunamathuba amaninzi okunandipha ubomi obanelisayo. Sebenzisa imibuzo ukuze uxubushe ividiyo.
UBUTYEBI OBUPHUMA ELIZWINI LIKATHIXO
Izifundo Eziluncedo Esizifumana KuNehemiya
Yiba nomfanekiso-ngqondweni wenzondelelo kaNehemiya xa ethethelela unqulo lokwenyaniso. (Nehemiya 12-
INDLELA YOKUPHILA YAMAKRISTU
Bamemele ESikhumbuzweni Bonke Abantu Abakwintsimi Yakho!
Intshumayelo onokuyisebenzisa yesimemo seSikhumbuzo sika-2016. Landela amanyathelo okuhlakulela nawuphi na umdla onokuboniswa.
UBUTYEBI OBUPHUMA ELIZWINI LIKATHIXO
UEstere Wamela Abantu BakaThixo
Yiba nomfanekiso-ngqondweni wakhe enesibindi ukuze amele abantu bakaYehova. (Estere 1-5)


text:
UVUKANI! JUNI 2015
Phucula Impilo Yakho Ngokwenza Ezi Zinto Ziyi-5
Izinto ozenzayo zinokukuthomalalisa okanye zikuthintele ukugula.
Iindlela Zokuphucula Impilo Yakho
Izinto ezintlanu ezinokukunceda uphucule impilo yakho.
Indlela Yokuzibophelela Ngokupheleleyo
Ngaba ukuzibophelela kusisigqibo sobuyatha okanye kufana neankile eqinisa umtshato?
UGalileo
Ngo-1992, uPopu uJohn Paul II wathetha into engalindelekanga ngendlela uGalileo awaphathwa ngayo yicawa.
Ukukrexeza
Ngaba ukukrexeza kuyawuchitha umtshato?
Intlanzi Iparrot—Ngaba Iyayenza Intlabathi?
Yenza umsebenzi obalulekileyo noxabisekileyo elwandle.
Makhe Sithethe Ngendalo
Indaba zakutshanje zenza kubuzwe lo mbuzo, “Kutheni abantu bengenakukunqanda ukonakaliswa kwendalo?”


text:
YINTONI EFUNDISWA YIBHAYIBHILE?
YINTONI EFUNDISWA YIBHAYIBHILE?
Yiyiphi Inyaniso Ngokuphathelele UThixo? (Inxalenye 2)
Khawuphawule isizathu sokuba kubalulekile ukwazi nokusebenzisa igama likaThixo. Printa le PDF uze uphendule imibuzo.
OKUNGAKUMBI
Indlela Yokwenza Intsapho Yakho Yonwabe (Inxalenye 1)
Yintoni eyona nto inokwenza konwatywe emtshatweni? Phanda ngeenkolelo zakho, hlola iimfundiso zeBhayibhile, funda neendlela onokuchazela ngayo abanye iinkolelo zakho usebenzisa esi sikhokelo sokufunda.
Imbono KaThixo Ngobomi (Inxalenye 2)
Esi sikhokelo sokufunda asizokukunceda nje wazi iinkolelo zakho ngokutofelwa kwegazi nendlela yokusebenzisa igazi kodwa siza kukunceda ukwazi ukuzichaza iinkolelo zakho kwabanye.
Kutheni UThixo Evumela Ukubandezeleka? (Inxalenye 1)
Ukuba uThixo unamandla, ngaba asinguye obekek’ ityala ngezi zinto zimbi zenzekayo?


text:
Iingcungela Zamaxesha Aphakathi Kwezonyango
IINKALO ezininzi zezonyango namhlanje kudala zikho kunoba abantu becinga. Enyanisweni, iindlela ezininzi zokunyanga eziqhelekileyo bezisetyenziswa kangangeenkulungwane kwamanye amazwe. Ngokomzekelo, cinga ngembali yezonyango kumaxesha aphakathi kuMbindi-Mpuma.
Ngowama-805 C.E., UCALIPH HARUN AR-RASHID waseka isibhedlele kwidolophu elikomkhulu lakowabo, iBaghdad. Ukususela ngenkulungwane yesi-9 ukusa kweye-13, abanye abalawuli bakha izibhedlele baza bazigcina zikwimeko entle kubo bonke ubukhosi bamaSilamsi ukusuka eSpeyin ukusa eIndiya.
Ezi zibhedlele zazinceda izinhanha namahlwempu enoba ngawaluphi na unqulo. Iingcali zoogqirha zazinyanga izigulana zize ziqeqeshe noogqirha abatsha. Zazinamagumbi ahlukeneyo ngokwezinto ezenziwa kuwo—igumbi lamayeza okunyanga amalungu angaphakathi, izifo zamehlo, amathambo, utyando, izifo ezosulelayo, nezigulo zengqondo. Ntsasa nganye oogqirha babehamba kunye nabo basaqeqeshwayo ukuze baye kuhlola izigulane, bayalele ukutya ezimele zikutye namayeza. Kwakukho oosokhemisti ababesebenza apho baze bakhuphe amayeza. Iimaneja zazigcina iingxelo, zilawula nenkcitho eyenziwayo, yaye zisongamela ukulungiswa kokutya, kuquka neminye imisebenzi yeofisi—kanye njenganamhlanje.
Ababhali-mbali bagqala ezi zibhedlele “njengeyona mpumelelo yeengcungela zamaxesha aphakathi kumazwe amaSilamsi.” UHoward R. Turner, umbhali nombhali-mbali uthi, kubo bonke ubukhosi bamaSilamsi, “kwakusenziwa izibhedlele ukuze kuphuculwe inzululwazi neendlela zokunyanga zanamhlanje.”
URHAZES, wazalwa phakathi kwenkulungwane yesithoba kwisixeko samandulo iRayy, namhlanje esilihlomela dolophu iTehran. Ugqalwa “njengoyena gqirha ubalaseleyo kumaSilamsi nakubo bonke ababekho kumaXesha Aphakathi.” Ukuze ancede abanye oogqirha, uRhazes wazibhala phantsi iindlela azisebenzisayo zonyango, iimeko, izixhobo zakhe, nemiphumo yoko. Wacebisa oogqirha ukuba bazigcine bexakekile ukuze bangazilibali izinto abazenzayo.
Zininzi izinto awazenzayo. Ngokomzekelo, izinto zonyango awazibhalayo ziboniswa kwincwadi enemiqulu engama- 23 iAl-Haw (incwadi eneenkcukacha ezininzi), eyona iphambili kwiincwadi zonyango. Ithi ulwazi ngokukhulelwa nokubeleka, izifo nococeko kumabhinqa, notyando lwamehlo lwafunyanwa kule ncwadi. Phakathi kweencwadi zakhe zezonyango ezingama-56 ezindala, kukho ezinenkcazelo endala enokuthenjwa ngokuphathelele, ingqakaqha nemasisi. URhazes wafumanisa nokuba ifiva yenye yeendlela zokuzikhusela zomzimba.
Ngaphezu koko, wavula nezibhedlele eRayy naseBaghdad, apho ukunyamekela kwakhe abagula ngengqondo kwamzisela igama lokuba nguyise wezazinzulu ngengqondo, nonyango lwengqondo. Wabhala nezinye iincwadi zamachiza, iinkwenkwezi, imathematika, intanda-bulumko, nezakwalizwi.
UAVICENNA, enye inkokeli kwezamayeza, wazalelwa eBukhara, namhlanje yiUzbekistan. Wabalasela njengogqirha, kwintanda-bulumko, kwiinkwenkwezi, nakwimathematika ngenkulungwane ye-11. Wabhala intyilalwazi ethi, The Canon of Medicine, egubungela yonke into ephathelele unyango.
Kule ncwadi yakhe, uAvicenna wabonisa ukuba isifo sephepha siyasulela, yaye sinokusasazwa ngamanzi nomhlaba, kwanokuba iimvakalelo ziyayichaphazela impilo kabani, nokuba imithambo idlulisela iintlungu kwizihlunu. IThe Canon ichaza indlela alungiswa ngayo amayeza angama-760—indawo ahlala kuyo, indlela yokuwasebenzisa, nemiphumo yawo—ize inikel’ imigaqo yokuvavanywa kwamachiza amatsha. Emva kokuguqulelwa kwayo kwisiLatin, le ncwadi yaqhubeka isetyenziswa kwizikolo zonyango eYurophu kangangamakhulu eminyaka.
UALBUCASIS naye ubalaseliswa gqitha kwimbali yezonyango. Le ngcungela yenkulungwane yeshumi yazalelwa eAndalusia, kwiSpeyin yanamhlanje, yabhala imiqulu engama-30, kuquka ama-300 amaphepha ezifundo zotyando. Apho, wachaza iindlela eziphambili zokuthunga umntu ngaphakathi, ukukhutshwa kwamatye kwisinyi kusetyenziswa isixhobo esifakwa ngombhobho wokuchama, ukususwa kwedlala, nokongulwa kwamehlo.
UAlbucasis wasebenzisa “inkqubo esetyenziswa namhlanje kwiikliniki” ukuze kube lula ukuzala nokolula igxalaba eligungxukileyo. Wasebenzisa umqhaphu njengento yokugquma inxeba, kunye nesamente ukulungisa amathambo aphukileyo. Wachaza neendlela zokukhupha amazinyo, ezokwenza oozenzele bamazinyo, ukuwalungisa xa emi kakubi nokususa ukubola.
Imibhalo ka-Albucasis echaza ngenkqubo yotyando yaba yeyokuqala ukubonisa izixhobo ezisetyenziswa ngoogqirha. Yayinemifanekiso ecacileyo emalunga nama-200 yezi zixhobo zokutyanda yaye ichaza indlela yokuzisebenzisa nexesha ezimele zisetyenziswe ngalo. Luncinane utshintsho oluye lwenziwa kwezi zixhobo zakhe kwisithuba senkulungwane.
Ulwazi Lunabela ENtshona
Ngenkulungwane ye-11 neye-12, abaphengululi baqalisa ukuyiguqulela kwisiLatin imibhalo yezonyango yesiArabhu, ngakumbi eToledo, eSpeyin, eMonte Cassino naseSalerno, eItali. Oogqirha bafunda ezo nguqulelo kwiiyunivesithi zaseYurophu indawo eyayinesiLatin. Umbhali wenzululwazi uEhsan Masood uthi, ulwazi lwezonyango loMbindi-Mpuma “lwanabela eYurophu kwiinkulungwane ezalandelayo, mhlawumbi ngaphezu kwayo nayiphi na inzululwazi yamaSilamsi.”
Kucacile ukuba, izinto ezeza nezi ngcungela zamaxesha aphakathi zifana noRhazes, uAvicenna, uAlbucasis, nabanye ababephila ngomhla wabo zinokuchazwa njengesiseko sonyango olukhoyo namhlanje.


text:
YINTONI EFUNDISWA YIBHAYIBHILE?
YINTONI EFUNDISWA YIBHAYIBHILE?
Inyaniso NgoThixo—(Inxalenye 1)
Funda ngendlela uThixo avakalelwa ngayo ngezinto ezimbi ezisehlelayo. Ziprintele iPDF, uze uphendule imibuzo ekuyo.
OKUNGAKUMBI
Indlela Yokwenza Intsapho Yakho Yonwabe (Inxalenye 1)
Yintoni eyona nto inokwenza konwatywe emtshatweni? Phanda ngeenkolelo zakho, hlola iimfundiso zeBhayibhile, funda neendlela onokuchazela ngayo abanye iinkolelo zakho usebenzisa esi sikhokelo sokufunda.
Imbono KaThixo Ngobomi (Inxalenye 2)
Esi sikhokelo sokufunda asizokukunceda nje wazi iinkolelo zakho ngokutofelwa kwegazi nendlela yokusebenzisa igazi kodwa siza kukunceda ukwazi ukuzichaza iinkolelo zakho kwabanye.
Kutheni UThixo Evumela Ukubandezeleka? (Inxalenye 1)
Ukuba uThixo unamandla, ngaba asinguye obekek’ ityala ngezi zinto zimbi zenzekayo?


text:
INQAKU ELINGUMXHOLO | NGABA SIYAMDINGA UTHIXO?
Isizathu Sokuba Sifune UThixo
Iingcali zengqondo zithi abantu abonwatyiswa zizinto abanazo kuphela. Ubungqina boko sibubona kwindlela abantu abafuna ngayo ukuphila ubomi obunenjongo okanye ukukhonza umntu okanye into ebalulekileyo kunabo. Ukuze bakwenze oku, abanye banikela ixesha labo kwindalo, kwizinto zobugcisa, emculweni, njalo njalo. Ukanti abaninzi abafumani lwaneliseko kwizinto ezinjalo.
UThixo ufuna abantu bonwabe ngoku nangonaphakade
Isibakala sokuba abantu belangazelela ukwazi uThixo asibothusi abafundi beBhayibhile. Izahluko zokuqala zeGenesis zithi emva kokuba uThixo edale uAdam noEva, wayesoloko ethetha nabo, ukuze bamazi. (Genesis 3:8-10) Xa uThixo wayedala abantu, wayengafuni baziphilele ngaphandle kwakhe; kwakufuneka bathethe noMenzi wabo. IBhayibhile isoloko ithetha ngobu buhlobo bukaThixo nabantu.
Ngokomzekelo, uYesu wathi: “Banoyolo abo bayiphapheleyo intswelo yabo yokomoya.” (Mateyu 5:3) Loo mazwi asenza sibone ukuba ukuze sonwabe size saneliseke ebomini kufuneka simazi uThixo. Sinokukwenza njani oko? Lo mbuzo uYesu wawuphendula ngala mazwi: “Akaphili ngasonka sodwa umntu, uphila ngamazwi onke aphuma emlonyeni kaYehova.” (Mateyu 4:4) Imiyalelo kaThixo eseBhayibhileni isinceda njani sikwazi ukuphila ubomi obonwabisayo nobunenjongo? Makhe sifunde iindlela ezintathu ezibalulekileyo.
Kufuneka Sifumane Ulwalathiso Olufanelekileyo
Namhlanje zininzi iingcaphephe ezinamacebiso kubantu abathandanayo, kubomi bomtshato, kwindlela yokucombulula iingxabano, kwiindlela abanokonwaba ngazo abantu kwanakwintsingiselo yobomi. Sekunjalo, ngubani oyena mntu ukufanelekele ngokupheleleyo ukunikela ulwalathiso olusengqiqweni kwezi zinto ngaphandle koMenzi wabantu, uYehova uThixo?
Ngokomzekelo: Xa uthenga into efana nekhamera okanye ikhompyutha, ulindele ukuba ifike inencwadi yayo echaza indlela esetyenziswa ngayo. IBhayibhile ifana kanye naloo ncwadi. Yincwadi esichazela indlela esimele sibuphile ngayo ubomi esibunikwe nguThixo. Kaloku, le ncwadi ifika nento oyithengileyo ichaza ukuba yenzelwe ntoni nendlela emele isetyenziswe ngayo ukuze ihlale ixesha elide.
Njengale ncwadi ke, iBhayibhile ilumkisa abantu ngezinto ezinokubangela ukuba bangonwabi ebomini. Amacebiso anikelwa ngabantu asenokubonakala esebenziseka okanye kulula ukuwenza, kodwa ngaba ayikho ngqiqweni into yokuba awona macebiso afanelekayo nanokusenza singangeni ezingxakini ngalawo siwanikwa nguMenzi wethu?
“Mna, Yehova, ndinguThixo wakho, Lowo ukufundisa okuyingenelo kuwe, Lowo ukubangela unyathele endleleni ofanele uhambe ngayo. Owu ukuba nje kuphela okunene ubunganikela ingqalelo kwimiyalelo yam! Ngoko uxolo lwakho beluya kuba njengomlambo, nobulungisa bakho njengamaza olwandle.”—Isaya 48:17, 18
Nangona uYehova uThixo esinika imiyalelo, akasinyanzeli ukuba siyenze. Ekubeni esithanda yaye efuna ukusinceda, uthi: “Mna, Yehova, ndinguThixo wakho, Lowo ukufundisa okuyingenelo kuwe, Lowo ukubangela unyathele endleleni ofanele uhambe ngayo. Owu ukuba nje kuphela okunene ubunganikela ingqalelo kwimiyalelo yam! Ngoko uxolo lwakho beluya kuba njengomlambo, nobulungisa bakho njengamaza olwandle.” (Isaya 48:17, 18) Ngamafutshane, ukuba sithobela umyalelo kaThixo, siya konwaba. Ngamany’ amazwi, ukuze sonwabe, kufuneka simazi uThixo.
Kufuneka Sifumane Iimpendulo Kwiingxaki Zobomi
Kuba sisehlelwa zizinto ezininzi ezibuhlungu, abanye bathi akunakwenzeka ukuba kubekho uThixo oluthando. Ngokomzekelo, basenokubuza: ‘Kutheni abantu abalungileyo besehlelwa zizinto ezimbi?’ ‘Kutheni abantwana abangenatyala bezalwa beneziphene?’ ‘Kutheni kungekho bulungisa nje ebomini?’ Le yimibuzo ebaluleke ngokwenene, yaye iimpendulo zayo zingenza ubomi bethu bube nentsingiselo. Kodwa kunokuba simbek’ ityala uThixo ngezi ngxaki, masibone oko kuthethwa liLizwi lakhe iBhayibhile ngalo mba.
Kwisahluko sesithathu seGenesis, sifunda ngengxelo kaSathana, owazenza inyoka, waxelela uAdam noEva ukuba batye kumthi wokwazi okulungileyo nokubi ababeyalelwe nguYehova uThixo ukuba bangawutyi. Wathi kuEva: “Ngokuqinisekileyo anisayi kufa. Kuba uThixo uyazi ukuba mhla nithe nadla kuzo aya kuvuleka amehlo enu nize nibe njengoThixo, nazi okulungileyo nokubi.”—Genesis 2:16, 17; 3:4, 5.
Ngaloo mazwi, uSathana wayetyhola uThixo esithi ulixoki kwaye akalawuli kakuhle. UMtyholi wayesithi, ukuba abantu baphulaphula yena, baza konwaba. Ngoko ke, zaziza kulungiswa njani ezo zityholo? UYehova wayekela ukuba inyani izivelele. Ngokwenza oko, wayevulela uSathana kunye nabo bamlandelayo ithuba lokuba babonise ukuba abantu bangakwazi na ukuphila ngaphandle kwakhe.
Ucinga ukuba izityholo zikaSathana zingqineke ziyinyaniso? Ngaba abantu bangonwaba baze bazilawule kakuhle ngaphandle koThixo? Iintlungu, ukungabikho kobulungisa, ukugula, ukufa nogonyamelo, ukuwohloka kokuziphatha, iimfazwe, ukubulawa kwabantu ngenkohlakalo nezinye izinto ezimasikizi ezithwaxe uluntu ukutyhubela iminyaka zibubungqina obuzicaceleyo bokuba abantu abanakukwazi ukuzilawula. Kunokuba ithi zonke ezi zinto zibangelwa nguThixo, iBhayibhile ithi: “Ngexesha athi umntu alawule umntu iba kukwenzakala kwakhe.”—INtshumayeli 8:9.
Ekubeni sisazi oku, alizicacelanga na elokuba nguThixo onokusinika iimpendulo zemibuzo esinayo ngobomi nesicombululo seengxaki ezithwaxa uluntu? Yintoni aza kuyenza uThixo?
Kufuneka Sifumane Uncedo LukaThixo
Kudala abantu belangazelela ukuphela kokugula, ukuguga nokufa. Baye bachitha ixesha namandla bekhangela iindlela zokuphelisa ezi zinto, kodwa babuya nemband’ esikhova. Abaninzi bakholelwa ukuba ukusela imixube ethile yamayeza, amanzi akhethekileyo okanye ukuhlala kwindawo ethile kungabanceda bangagugi. Yonke le nto iye yaliphupha nje.
UThixo ufuna abantu bonwabe. Leyo yayiyinjongo yakhe xa wayedala abantu yaye ayikatshintshi. (Genesis 1:27, 28; Isaya 45:18) UYehova uThixo usiqinisekisa ukuba akukho nto iya kumthintela ekuphumezeni injongo yakhe. (Isaya 55:10, 11) IBhayibhile isixelela ngesithembiso sikaThixo sokubuyisela iParadesi eyalahlwa nguAdam noEva. Kwincwadi yokugqibela yeBhayibhile kukho la mazwi: “[UYehova uThixo] uya kuzisula zonke iinyembezi emehlweni abo, kungabi sabakho kufa, kungabi sabakho kuzila nakukhala nantlungu kwakhona. Izinto zangaphambili zidlule.” (ISityhilelo 21:4) UThixo uza kukwenza njani oku yaye yintoni thina esifanele siyenze ukuze siphile ngelo xesha?
UNyana kaThixo, uYesu Kristu, wafundisa abalandeli bakhe ukuba bathandazele ukuba kwenziwe ukuthanda kukaThixo. Abantu abaninzi bayawazi lo mthandazo yaye abanye bawenza qho kangangokuba bathi nguMthandazo weNkosi. Uthi: “Bawo wethu osemazulwini, malingcwaliswe igama lakho. Mabufike ubukumkani bakho. Makwenzeke ukuthanda kwakho nasemhlabeni, njengasezulwini.” (Mateyu 6:9, 10) Kaloku, uYehova uThixo uya kusebenzisa obu Bukumkani ukuze aphelise zonke iintsizi ezibangelwe lulawulo lomntu aze azise ihlabathi elitsha elinobulungisa. * (Daniyeli 2:44; 2 Petros 3:13) Yintoni ke ngoko esimele siyenze ukuze sinandiphe ezi zithembiso zikaThixo?
Ilula into uYesu Kristu awathi masiyenze: “Oku kuthetha ubomi obungunaphakade, ukungenisa kwabo ulwazi ngawe, wena ukuphela koThixo oyinyaniso, nangalowo umthumileyo, uYesu Kristu.” (Yohane 17:3) UThixo unokusinceda sifumane ubomi obungunaphakade kwihlabathi elitsha. Elo themba linokukunika esinye isizathu sokuwuphendula ngoewe umbuzo othi, Ngaba siyamdinga uThixo?
Lixesha Lokufuna UThixo
Kwiminyaka eyi-2 000 eyadlulayo, eseAreyopago, okanye iNduli kaMars, eAthene, umpostile uPawulos wathetha nama-Athene awayeziphilela unothanda esithi: “Yena ubanika bonke abantu ubomi nempefumlo nezinto zonke. Kuba ngaye sinobomi siyashukuma yaye sikho, kwananjengoko nabathile kwiimbongi eziphakathi kwenu betshilo ukuthi, ‘Kuba nathi siyinzala yakhe.’”—IZenzo 17:25, 28.
Oko uPawulos wayekuthetha kuma-Athene kusenjalo nanamhlanje. Umoya esiwuphefumlayo, ukutya esikutyayo kunye namanzi esiwaselayo siwanikwe nguMdali wethu. Besingenakuphila ngaphandle kwezi zinto sizinikwe nguYehova. Kodwa kutheni uThixo eqhubeka esenzela bonke abantu ezi zinto, abamfunayo nabangenaxesha lakhe? UPawulos wathi “ukuze bona bafune uThixo, ukuba bangamphuthaphutha baze ngokwenene bamfumane, nangona, enyanisweni, engekude kuye ngamnye wethu.”—IZenzo 17:27.
Uyafuna ukumazi kakuhle uThixo, oko kukuthi, ukufunda izinto ezingakumbi ngenjongo yakhe noko athi masikwenze ukuze sonwabe ngoku nangonaphakade? Ukuba uyafuna, siyakucela ukuba uthethe nomntu okunike le magazini okanye ubhalele abapapashi bayo. Baya kukuvuyela ukukunceda.
^ isiqe. 20 Ukuze ufunde okungakumbi ngendlela uBukumkani obuya kubangela ngayo intando kaThixo yenziwe, funda isahluko 8 sencwadi ethi Yintoni Ngokwenene Efundiswa YiBhayibhile? epapashwe ngamaNgqina kaYehova. Unokuyifunda okanye uyikhuphele kwi-intanethi kwiwebhsayithi ethi www.jw.org/xh.


text:
ISIERRA LEONE NEGUINEA
1915-1947 Iintsuku Zokuqala (Inxalenye 1)
Ukukhanya Kwenyaniso Kuqalisa Ukuqaqamba
Iindaba ezilungileyo ziye zafikelela eSierra Leone ngo-1915 xa abahlali babuya eNgilani benoncwadi lweBhayibhile. Malunga noJulayi waloo nyaka, umkhonzi kaYehova wokuqala obhaptiziweyo wagaleleka eFreetown. Igama lakhe yayinguAlfred Joseph. Wayena-31 ibe wazalelwa eGuyana, kuMzantsi Merika. Wabhaptizwa ekuqaleni kwaloo nyaka eBarbados, eWest Indies, ibe wayephangela eFreetown njengomqhubi kaloliwe. UAlfred wayehlala kwizindlu zabantu abasebenza koololiwe eCline Town, eziikhilomitha eziyi-3.2 ukusuka kuMthi woMqhaphu waseFreetown. Waqalisa ukuncokola nabantu asebenza nabo ngesigidimi seBhayibhile.
Kunyaka olandelayo, kwafika uLeonard Blackman owayekhe waphangela noAlfred, ibe umama wakhe uElvira Hewitt nguye owazisa uAlfred ngenyaniso. ULeonard waba ngummelwane ka-Alfred, ibe babedibana rhoqo ukuze bancokole ngeBhayibhile. Babesasaza noncwadi lweBhayibhile kubahlobo babo nakwabanye abantu abanomdla.
UAlfred noLeonard bafumanisa ukuba amasimi aseFreetown “amhlophe ukuze kuvunwe.” (Yoh. 4:35) Ngo-1923, uAlfred wabhalela ikomkhulu lamaNgqina eNew York esithi: “Abantu abaninzi apha banomdla eBhayibhileni. Ningasithumelela umntu oza kubanyamekela noza kuncedisa kumsebenzi wokushumayela eSierra Leone?” Wafumana impendulo ethi: “Siza kunithumelela umntu!”
UAlfred uthi: “Kwiinyanga eziliqela kamva, ezinzulwini zobusuku ngomnye uMgqibelo, ndafowunelwa ndingalindelanga.”
“Lo mntu wathi, ‘Nguwe lo ebebhalele iWatch Tower Society ecela abantu abaza kuza kushumayela?’
“Ndaphendula ndathi: ‘Ewe.’
“Laphinda lathi eli lizwi likhulu: ‘Bathumele mna ke.’
“Eli lizwi yayilelikaWilliam R. Brown. Yena, umkakhe uAntonia nentwazana yabo bafika ngaloo mini ibe bahlala eGainford Hotel.
“Ngentsasa elandelayo xa mna noLeonard sasiqhuba isifundo seBhayibhile seveki ngeveki kwathi gqi indoda enkulu emnyango. Loo ndoda yayinguWilliam R. Brown. Wayenenzondelelo ngenyaniso kangangokuba wayefuna ukunikela intetho ngosuku olulandelayo. Saqasha eyona holo inkulu eFreetown—iWilberforce Memorial Hall—ibe salungiselela ukuba intetho yokuqala kwezine inikelwe ngengokuhlwa yangoLwesine olandelayo.
“Iqela lethu elincinane lalixakekile libhengeza ezi ntetho kumaphephandaba, lihambisa izimemo, lixelela nabantu. Sasizibuza enoba baza kuza na abantu, kodwa kwakungeyomfuneko ukuba sizikhathaze. Kweza abantu abamalunga ne-500 eholweni, kuquka abafundisi abaninzi baseFreetown. Sasivuya kakhulu!”
Ebudeni bentetho eyathatha iyure, uMzalwan’ uBrown wacaphula kakhulu eZibhalweni, ibe wasebenzisa izilayidi ukuze abonise iivesi zeBhayibhile awayezityhila. Wayesitsho ngokuphindaphindiweyo ukuba, “AsingoBrown lo uthetha la mazwi kodwa yiBhayibhile.” Abezileyo babechukumisekile kangangokuba babeqhwaba izandla emva kwengongoma nganye. Ayibobuciko bukaMzalwan’ uBrown obabuchukumisa kodwa kukusebenzisa kwakhe iZibhalo. Elinye ilungu leqela lonqulo iecclesiastical lathi, “UMnu. Brown uyayazi iBhayibhile!”
Iintetho zikaMzalwan’ uBrown zazisaziwa ngumntu wonke esixekweni, ibe abantu babethontelana ukuya kuzimamela. KwiCawa elandelayo, iholo yayizele imi ngeembambo kumanyelwe intetho ethi, “Ukuya Nokubuya Esihogweni—Ngoobani Abalapho?” Iinyaniso ezazithethwa nguMzalwan’ uBrown ngaloo ngokuhlwa zabangela ukuba nabantu abaphambili ecaweni bayeke.
Eyona ntetho yatsala abantu abaninzi yayiyeyesine neyokugqibela eyayisithi, “Izigidi Eziphilayo Ngoku Azisayi Kuze Zife,” kangangokuba omnye umhlali waseFreetown wade wathi, “Kwanyanzeleka ukuba iicawa ziyeke ukungena ngeengokuhlwa ngoba wonk’ umntu wayesiya kumamela intetho kaMzalwan’ uBrown.”
UMzalwan’ uBrown wayesoloko esebenzisa iBhayibhile njengelona gunya afundisa ngalo, ngoko abantu baqala ukumbiza ngokuba ngu-“Bible” Brown. Lo kaBrown waduma ngalo ke eli gama kuyo yonke iNtshona yeAfrika. Wade wabugqiba ubomi bakhe basemhlabeni ezingca ngeli gama.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
33 Ngawo la amabanga oonyana bakaSirayeli abaphumayo ezweni laseYiputa+ ngokwemikhosi+ yabo ngesandla sikaMoses noAron.+
2 UMoses wakubhala ukumka kwabo ngokwamabanga abo ngokomyalelo kaYehova; yaye ngawo la amabanga okumka kwabo ukusuka kwenye indawo ukuya kwenye:+
3 Banduluka eRameses+ ngenyanga yokuqala, ngosuku lweshumi elinesihlanu lwenyanga yokuqala.+ Ngengomso emva kwepasika+ baphuma oonyana bakaSirayeli ngesandla esiphakamileyo phambi kwamehlo amaYiputa onke.+
4 AmaYiputa wona ayengcwaba abo wabaxabelayo uYehova phakathi kwawo, oko kukuthi, onke amazibulo;+ nezithixo zawo uYehova wazigweba.+
5 Banduluka oonyana bakaSirayeli eRameses+ bamisa iinkampu eSukoti.+
6 Banduluka eSukoti bamisa iinkampu e-Etham,+ esesiphelweni sentlango.
7 Banduluka e-Etham babuyela ngasePihahiroti,+ emelene neBhahali-tsefon;+ bamisa iinkampu phambi kweMigdoli.+
8 Emva koko banduluka ePihahiroti badlula phakathi elwandle+ baya entlango+ baza bahamba uhambo lweentsuku ezintathu entlango yase-Etham,+ bamisa iinkampu eMara.+
9 Banduluka eMara bafika e-Elim.+ Kwakukho e-Elim apho imithombo yamanzi elishumi elinesibini nemithi yesundu engamashumi asixhenxe. Ngoko bamisa khona iinkampu.
10 Banduluka e-Elim bamisa iinkampu ngakuLwandle Olubomvu.
11 Emva koko banduluka kuLwandle Olubomvu bamisa iinkampu entlango yaseSin.+
12 Banduluka entlango yaseSin bamisa iinkampu eDofeka.
13 Kamva banduluka eDofeka bamisa iinkampu eAlushe.
14 Banduluka eAlushe bamisa iinkampu eRefidim.+ Kwaye kungekho manzi apho okuba basele abantu.
15 Emva koko banduluka eRefidim bamisa iinkampu entlango yaseSinayi.+
16 Kamva banduluka entlango yaseSinayi bamisa iinkampu eKibroti-hatava.+
17 Banduluka eKibroti-hatava bamisa iinkampu eHatseroti.+
18 Emva koko banduluka eHatseroti bamisa iinkampu eRitema.
19 Banduluka eRitema bamisa iinkampu eRimon-peretse.
20 Banduluka eRimon-peretse bamisa iinkampu eLibhena.
21 Kamva banduluka eLibhena bamisa iinkampu eRisa.
22 Banduluka eRisa bamisa iinkampu eKehelata.
23 Banduluka eKehelata bamisa iinkampu eNtabeni yeShefere.
24 Emva koko banduluka eNtabeni yeShefere bamisa iinkampu+ eHarada.
25 Banduluka eHarada bamisa iinkampu eMakeloti.
26 Banduluka+ eMakeloti bamisa iinkampu eTahati.
27 Emva koko banduluka eTahati bamisa iinkampu eTera.
28 Banduluka eTera bamisa iinkampu eMiteka.
29 Kamva banduluka eMiteka bamisa iinkampu eHashmona.
30 Banduluka eHashmona bamisa iinkampu eMoseroti.
31 Banduluka eMoseroti bamisa iinkampu eBhene-yahakan.+
32 Emva koko banduluka eBhene-yahakan bamisa iinkampu eHore-hagidegadi.
33 Banduluka eHore-hagidegadi bamisa iinkampu eYotebhata.+
34 Kamva banduluka eYotebhata bamisa iinkampu eAbrona.
35 Banduluka eAbrona bamisa iinkampu e-Etsiyon-gebhere.+
36 Emva koko banduluka e-Etsiyon-gebhere bamisa iinkampu entlango yaseTsin,+ oko kukuthi, eKadeshe.
37 Kamva banduluka eKadeshe bamisa iinkampu eNtabeni yeHore,+ emdeni welizwe lakwaEdom.
38 Wenyuka uAron umbingeleli waya eNtabeni yeHore ngokomyalelo kaYehova waza wafela khona ngonyaka wamashumi amane wokuphuma koonyana bakaSirayeli ezweni laseYiputa, ngenyanga yesihlanu, ngolokuqala enyangeni leyo.+
39 UAron wayenekhulu elinamashumi amabini anesithathu eminyaka ubudala ekufeni kwakhe eNtabeni yeHore.
40 Ke kaloku ukumkani waseAradi,+ umKanan, owayehlala eNegebhi,+ ezweni lakwaKanan, weva ngokuza koonyana bakaSirayeli.
41 Ekuhambeni kwexesha banduluka eNtabeni yeHore+ bamisa iinkampu eTsalmona.
42 Emva koko banduluka eTsalmona bamisa iinkampu ePunon.
43 Banduluka ePunon bamisa iinkampu eObhoti.+
44 Banduluka eObhoti bamisa iinkampu eIye-abharim emdeni wakwaMowabhi.+
45 Kamva banduluka eIyim bamisa iinkampu eDibhon-gadi.+
46 Emva koko banduluka eDibhon-gadi bamisa iinkampu eAlmon-diblatayim.
47 Banduluka eAlmon-diblatayim+ bamisa iinkampu kwiintaba zeAbharim+ phambi kweNebho.+
48 Ekugqibeleni banduluka kwiintaba zeAbharim bamisa iinkampu kumathafa aziinkqantosi akwaMowabhi+ ngaseYordan eYeriko.
49 Baqhubeka bemise iinkampu ngaseYordan ukususela eBhete-yeshimoti+ ukusa eAbheli-shitim+ kumathafa aziinkqantosi akwaMowabhi.
50 Wathetha uYehova kuMoses kumathafa aziinkqantosi akwaMowabhi ngaseYordan eYeriko,+ esithi:
51 “Thetha koonyana bakaSirayeli, uthi kubo, ‘Niwela iYordan nisiya kungena ezweni lakwaKanan.+
52 Yaye nimele nibagxothe bonke abemi belo lizwe phambi kwenu nize niyitshabalalise yonke imifanekiso yabo yamatye,+ nemifanekiso yabo yonke etyhidiweyo+ niyitshabalalise, nazo zonke iindawo zabo eziphakamileyo ezingcwele nize nizitshabalalise.+
53 Nimele nilidle ilifa ilizwe elo nihlale kulo, kuba ndolinika nina ngokuqinisekileyo elo lizwe njengelifa.+
54 Nize nilabe ilizwe elo phakathi kwenu ngamaqashiso+ ngokweentsapho zenu.+ Ezininzi nolandisa ilifa lazo, yaye ezincinane nolinciphisa ilifa lazo.+ Iyileyo yoba sendaweni elothi liwe kuyo iqashiso layo.+ Nize nizahlulele ilifa lomhlaba ngokwezizwe zooyihlo.+
55 “‘Kambe ke, ukuba anibagxothanga abemi belo lizwe phambi kwenu,+ ngoko abo nibashiyileyo baya kusuka ngokuqinisekileyo babe njengezinto ezihlabayo emehlweni enu nameva emacaleni enu, banibandezele ngenene ezweni eniya kube nihleli kulo.+
56 Yaye kothi kanye njengoko ndicinge ukwenza kubo ndenjenjalo nakuni.’”+
Yithumele
Yithumele
Numeri 33
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=4&Chapter=33&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D4%26Chapter%3D33%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
ULUTSHA LUYABUZA
Ngaba Izinto Zadalwa Okanye Zazivelela?—Inxalenye 4: Ndingayicacisa Njani Inkolelo Yam Yokuba Zonke Izinto Zadalwa?
Ukholelwa ekubeni izinto zadalwa, kodwa awukhululeki ukuthetha ngaloo nto esikolweni. Mhlawumbi iincwadi zesikolo zithi izinto zange zadalwa kodwa zazivelela, unalo nexhala lokuba ootitshala nabantwana ofunda nabo baza kuhlekisa ngawe. Ungakhululeka njani ukuze ukwazi ukucacisa inkolelo yakho yokuba zonke izinto zadalwa?
Unako ukuyenza le nto!
Unokucinga ngolu hlobo: ‘Hayi mna andikho krelekrele, andinako ukuxoxa nabanye ngale nto.’ Le yindlela uDanielle awayekade ecinga ngayo. Uphinda athi, “Ndandingakuthandi tu ukuphikisana notitshala nabantwana endandifunda nabo.” UDiana yena uthi: “Ndandibhidakala xa besebenzisa amagama anzima esayensi.”
Noko ke, musa ukuzama ukubatsalela ecaleni lakho. Okuvuyisayo kukuba, akuyomfuneko ukuba ube krelekrele kwizifundo zesayensi ukuze ucacise isizathu sokuba ukholelwa ekubeni zonke izinto ezikhoyo zadalwa.
Icebiso: Sebenzisa le ndlela ilula iseBhayibhileni ekumaHebhere 3:4: “Ndlu nganye inomakhi wayo, kodwa lowo wazakhayo zonke izinto nguThixo.”
Xa ithetha ngamaHebhere 3:4, enye intombazana enguCarol ithi: “Khawube nomfanekiso-ngqondweni wakho uhamba kwihlathi elishinyeneyo. Kule ndawo ukuyo akukho kwanto ethi kukho abantu. Ukuba uthe gqi nomcinga upha phantsi, abantu abaninzi bebeya kuthi, ‘Ukhona umntu obelapha.’ Ukuba into encinane nengenamsebenzi njengomcinga ibonisa ukuba yenziwe ngumntu onengqondo, kubeka phi ke ngendalo!”
Ukuba umntu uthi: “Ukuba yinyani le yokuba zonke izinto zadalwa, ngubani ke owadala uMdali?”
Unokuphendula uthi: “Isibakala sokuba singazi yonk’ into ngoMdali asithethi kuthi akakho. Ngokomzekelo, usenokungayazi imvelaphi yomntu owenza iselfowuni yakho, kodwa uqiniseke ngelokuba wayenza, akunjalo? [Mvumele aphendule.] Zininzi izinto esinokuzifunda ngoMdali. Ukuba uyafuna ukuzazi, ndingakufundisa.”
Lungiselela kwangaphambili
IBhayibhile ithi ‘ufanele ukulungele ukuzithethelela phambi kwakhe wonk’ ubani ofuna kuwe isizathu sethemba elikuwe, kodwa usenjenjalo ngomoya wobulali nentlonelo enzulu.’ (1 Petros 3:15) Kukho izinto ezimbini ekufuneka uziqonde—oko ukuthethayo, nendlela okuthetha ngayo.
Oko ukuthethayo. Kubalulekile ukuthanda uThixo, ibe kunokukukhuthaza ukuba uthethe ngaye. Kodwa ukuxelela abanye ngendlela omthanda ngayo uThixo akwanelanga yaye akunakubenza babone ukuba zonke izinto zidalwe nguye. Kungakuhle ukwenza imizekelo ngendalo ukuze ungqine into yokuba uThixo wadala.
Indlela othetha ngayo. Zithembe kodwa ungabi krwada okanye ubadelele abanye. Abantu banokuyiva into oyithethayo ukuba uyazihlonela iinkolelo zabo uze ubavumele bazenzele ukhetho lwabo.
“Ndicing’ ukuba kubalulekile ukuba ungabi krwada okanye ube ngungqondo-ngqondo othile. Isenokungahambeli ndawo naloo ncoko ukuba uthetha ngendelelo.”—UElaine.
Izinto ezinokukunceda ukwazi ukucacisa inkolelo yakho
Enye intombazana enguAlicia ithi: “Ukuba andikhange ndilungiselele kakuhle, ndiyathula kuba ndingafuni kuhlazeka.” Njengoko uAlicia ebonisa, ukuze siphumelele kufuneka silungiselele kakuhle. UJenna uthi, “kuba ngcono noko xa ndinomzekelo oxhasa inkolelo yam.”
Ungayifumana phi imizekelo? Ulutsha oluninzi luye lwaphumelela kuba lusebenzise ezi zinto zilandelayo:
The Origin of Life—Five Questions Worth Asking
The Wonders of Creation Reveal God’s Glory (ividiyo)
Amanqaku akuVukani! athi, “Ngaba Yadalwa?” ayafumaneka nakwiWatchtower LAYBRARI EKWI-INTANETHI (Bhala la magama “ngaba yadalwa” [kanye ngale ndlela ibonisiweyo.])
Sebenzisa iWatchtower LAYBRARI EKWI-INTANETHI ukuze uzenzele uphando olungakumbi.
Mhlawumbi kungaluncedo ukufunda amanqaku andulela eli athi, “Ngaba Izinto Zadalwa Okanye Zazivelela?”
Inxalenye 2: Kutheni Ufanele Ungayikholelwa Into Yokuba Izinto Zazivelela?
Icebiso: Khetha imizekelo oyithandayo. Kuza kuba lula ukuyikhumbula yaye uza kukwazi ukuthetha ngokuzithemba. Khawuqhelisele indlela oza kuthetha ngayo.
Funda Okungakumbi
“Andilithandabuzi Elokuba Ubomi Badalwa NguThixo”
Funda isizathu sokuba esinye isazinzulu sitshintshe imbono esasinayo ngeBhayibhile, indaleko, nendlela obaqala ngayo ubomi.


text:
Makhe Sithethe Ngekati Yasendle
Makhe Sithethe NGEKATI YASENDLE
KUNGORHATYA, kwintlango eyomileyo, yaye kuthi thu ingada emngxunyeni wayo, ihambe umganyana nje ize ime. Iyalaqaza ize ithi ntaa iindletyana zayo ngathi iyakrokra. Emva koko iyakhasa njengoko inqumla kulo mmandla wesanti.
Ngesiquphe, le kati itsibela impuku ebidakasa nje ingaboni ukuba kuza ingozi. Emva koko iyaqhubeka izingela, ize imane inqaku-nqakula namanye amaxhoba. Xa ifumana ukutya okuninzi kakhulu, okunye ikufihla ngaphantsi kwesanti. Ibuyela kwangonyezi emngxunyeni wayo yaye ayifane iphume emini. Makhe sithi gqaba-gqaba ngesi silwanyana.
Iindlebe zale kati zibukhali, kangangokuba iyakwazi ukuva ixhoba naxa sele liphantsi komhlaba
Xa ifuna ithokazi, inkunzi yenza umkhulungwane. Ekubeni iindlebe zale kati zibukhali ngeyona ndlela, ithokazi liyakwazi ukuva inkunzi ekhala kumgama omde
Uboya obukwiinyawo zale kati buyinceda ingatshoni xa ihamba esantini yaye buyikhusela kubushushu besanti
Umphakathi wendlebe nganye unoboya obumhlophe, obukhusela iindlebe kugquthe lwesanti
Kunzima ukulandela umkhondo wale kati, kuba iinyawo zayo ezogqunywe buboya zenza ingashiyi mzila xa inyathela
Ikati yasentlango iyakwazi ukuphila ngamanzi ewafumana xa isitya ixhoba
Isanti yeNtlango ekuthiwa yiKara-Kum itshisa kakhulu, kangangokuba amaqondo obushushu akhe afike nakuma-80 ngokukaCelsius. Ngamanye amaxesha imozulu yayo iye iqhaqhazelise amazinyo


text:
IZINTO EZENZIWA XA KUFUNDWA IBHAYIBHILE
Izinto Ezenziwa Xa Kufundwa IBhayibhile
Ngaba Unenceba?
Funda kwibali likaYesu lomSamariya olungileyo. Zikhuphelele, uprinte uze uzifundele eli bali eBhayibhileni. Yiba ngathi uyalibona lisenzeka!
OKUNGAKUMBI
Thobeka Xa Ulungiswa
Yintoni esiyifundayo kwindlela uNatan awamlungisa ngayo uDavide?
Lumkela Iminqweno Engalunganga
Yiba ngathi uyayibona into eyenzekayo phakathi kukaDavide noBhatshebha. Yintoni esinokuyifunda kweli bali?
UThixo Uphilisa UHezekiya
Funda eli bali leBhayibhile ukuze ubone indlela onokuyiphucula ngayo imithandazo yakho.


text:
INDLELA YOKUPHILA YAMAKRISTU
Lutsha
—Musani Ukulibazisa Ukungena “Kumnyango Omkhulu”
Kungalula ngathi ukucinga ukuba siya kuhlala sibatsha yaye asoze sifikelwe ‘yimihla yentlekele’ ehamba nokwaluphala kweli hlabathi likaSathana. (INt 12:1) Ukuba usemtsha, ngaba ucinga ukuba unexesha elininzi lokuba wenze izinto ezithandwa nguThixo njengokuba kwinkonzo yexesha elizeleyo?
Sonke, kuquka nabo basebatsha, ‘sehlelwa lixesha nasisihlo esingenakubonwa kwangaphambili.’ (INt 9:11) “Anikwazi oko ubomi benu buya kuba kuko ngomso.” (Yak 4:14) Ngoko ke, musani ukulibazisa ngokungeyomfuneko ukwenza okungakumbi enkonzweni. Ngenani ‘kumnyango omkhulu okhokelela emsebenzini’ ngoku usanivulekele. (1Ko 16:9) Anisoze nizisole.
Ezinye izinto eninokuzenza:
Kukushumayela ngolunye ulwimi
Kukuba nguvulindlela
Kukuya kwizikolo zentlangano
Ngumsebenzi wokwakha
Kukukhonza eBheteli
Ngumsebenzi wesiphaluka


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
12 Wathi uYehova kuMoses noAron ezweni laseYiputa:
2 “Le nyanga yoba sisiqalo seenyanga kuni. Iya kuba yeyokuqala ezinyangeni zonyaka kuni.+
3 Thethani kwindibano iphela yakwaSirayeli, nithi, ‘Ngosuku lweshumi kule nyanga ngamnye makazithabathele imvu ngokwezindlu zamanyange, imvu enye+ kwindlu nganye.
4 Kodwa ukuba abendlu bambalwa kakhulu ukuba bangagqiba imvu, mabadibanise nommelwane wabo okufuphi, beze nayo endlwini, ngokwenani lemiphefumlo; nimele nibalele ngamnye kwimvu leyo ngangokokudla kwakhe.
5 Imvu yenu mayibe liduna eliphilileyo,+ elinonyaka ubudala.+ Ningathabatha kumatakane eegusha aziinkunzi okanye ezibhokhweni.
6 Nimele nililondoloze kude kube ngumhla weshumi elinesine kule nyanga,+ ekothi ke ngoko indibano yakwaSirayeli iphela ilixhele phakathi kwezo ngokuhlwa zimbini.+
7 Yaye bamele bathabathe inxalenye yegazi, batshize emigubasini yomibini nakumphezulu womnyango wendlu abaya kulityela kuyo.+
8 “‘Bamele bayidle inyama ngobo busuku.+ Bayidle yosiwe ngomlilo kunye namaqebengwana angenagwele+ nemifuno ekrakra.+
9 Ningayidli nayiphi na kuyo ekrwada okanye ebilisiweyo, yaphekwa ngamanzi, kodwa mayosiwe ngomlilo, intloko yayo namanqina ayo nezibilini zayo.
10 Nize ningashiyi nanye kuyo kude kuse, kodwa okuseleyo kuyo kwada kwasa nokutshisa ngomlilo.+
11 Nize niyidle ngale ndlela, nibhinqe izinqe zenu,+ nineembadada+ ezinyaweni zenu nomsimelelo wenu esandleni senu; yaye nimele niyidle ngokungxama. Yipasika kaYehova leyo.+
12 Ndiya kudlula ezweni laseYiputa ngobo busuku+ ndize ndixabele onke amazibulo ezweni laseYiputa, kususela emntwini kuse kwisilo;+ ndiphumeze izigwebo kubo bonke oothixo baseYiputa.+ NdinguYehova.+
13 Igazi elo loba ngumqondiso wenu ezindlwini enikuzo; ndothi ndakulibona igazi ndidlule kuni,+ ningafikelwa nina sisibetho esonakalisayo xa ndixabela ezweni laseYiputa.
14 “‘Olu suku loba sisikhumbuzo kuni, yaye nimele nilubhiyozele njengomthendeleko kuYehova kwizizukulwana zenu. Nifanele nilubhiyozele njengommiselo kuse kwixesha elingenammiselo.
15 Nodla amaqebengwana angenagwele iintsuku zibe sixhenxe. Ewe, ngosuku lokuqala nolisusa igwele ezindlwini zenu, kuba nabani na odla oko kunegwele, kususela kusuku lokuqala kude kuse kolwesixhenxe,+ umele unqunyulwe loo mphefumlo kwaSirayeli.+
16 Ngosuku lokuqala nize nibe nendibano engcwele, nangosuku lwesixhenxe noba nendibano engcwele.+ Akuyi kwenziwa msebenzi ngazo.+ Kuphela yoba kukulungiselelwa kokudla komphefumlo ngamnye, koko kuphela eninokukwenza.+
17 “‘Nize niwugcine umthendeleko wamaqebengwana angenagwele,+ kuba kanye ngalo olo suku ndoyikhupha imikhosi yenu ezweni laseYiputa. Nize nilugcine olu suku kwizizukulwana zenu njengommiselo kuse kwixesha elingenammiselo.
18 Ngenyanga yokuqala, ngosuku lweshumi elinesine enyangeni leyo, ngokuhlwa, nodla amaqebengwana angenagwele kude kuse kusuku lwamashumi amabini ananye lwenyanga leyo, ngokuhlwa.+
19 Ze kungafunyanwa gwele ezindlwini zenu iintsuku ezisixhenxe, kuba nabani na ongcamla oko kunegwele, nokuba ngumphambukeli okanye inzalelwane yelizwe,+ umele unqunyulwe loo mphefumlo kwindibano yakwaSirayeli.+
20 Ningadli nto inegwele. Kwiindawo zonke enihlala kuzo nodla amaqebengwana angenagwele.’”
21 Ngoko nangoko uMoses wabiza onke amadoda amakhulu akwaSirayeli+ waza wathi kuwo: “Hambani niye kuzithabathela amathole ngokweentsapho zenu, nize nilixhele ixhoba lepasika.+
22 Nithabathe isipha sehisope,+ nisithi nkxu egazini elisesityeni nize niqabe kumphezulu womnyango nakwimigubasi emibini ngegazi elisesityeni; yaye ze kungaphumi namnye kuni ngomnyango wendlu yakhe kude kuse.
23 Kothi ke ekudluleni kukaYehova esiya kuxabela amaYiputa, aze alibone igazi elikumphezulu womnyango wenu nakwimigubasi emibini, adlule ngokuqinisekileyo uYehova kuloo mnyango, angakuvumeli ukonakala ukuba kungene ezindlwini zenu kuze kunibethe ngesibetho.+
24 “Nimele nikugcine oku njengommiselo+ wenu nowoonyana benu kuse kwixesha elingenammiselo.+
25 Yaye nakufika ezweni aya kuninika lona uYehova, kanye njengoko watshoyo, nimele niyigcine le nkonzo.+
26 Kothi xa bathe oonyana benu kuni, ‘Ithetha ukuthini na le nkonzo kuni?’+
27 nithi, ‘Ngumbingelelo wepasika kuYehova,+ owadlulayo ezindlwini zoonyana bakaSirayeli eYiputa ekuwabetheni kwakhe amaYiputa ngesibetho, kodwa wazihlangula izindlu zethu.’”
Baza bathoba abantu, baqubuda.+
28 Bahamba oonyana bakaSirayeli baza benza kanye njengoko uYehova wabayalelayo uMoses noAron.+ Benza kanye njengoko.
29 Kwathi ke ezinzulwini zobusuku uYehova waxabela onke amazibulo ezweni laseYiputa,+ kususela kwizibulo likaFaro ohleli etroneni yakhe kwasa kwizibulo lomthinjwa osemngxunyeni wentolongo, nezibulo ngalinye lesilo.+
30 Wavuka uFaro ebusuku, yena nabakhonzi bakhe bonke nawo onke amanye amaYiputa; kwabakho isikhalo esikhulu phakathi kwamaYiputa,+ kuba akubangakho ndlu kungafanga mntu kuyo.
31 Ngoko nangoko wabiza+ uMoses noAron ebusuku waza wathi: “Sukani, niphume phakathi kwabantu bam, wena nabanye oonyana bakaSirayeli, nihambe, niye kukhonza uYehova, njengokutsho kwenu.+
32 Thabathani imihlambi yenu yezimvu nemihlambi yeenkomo, njengokutsho kwenu,+ nihambe. Ngapha koko, nize nam nindisikelele.”
33 AmaYiputa ayebabongoza abantu ukuba bakhawulezise ukubandulula+ kwelo lizwe, kuba ayesithi, “sesifana nje nabafileyo!”+
34 Ngoko abantu bayithwala intlama yabo yomgubo engenagwele, izitya zabo zokuxovela zisongelwe kwiingubo zabo zokwaleka emagxeni abo.
35 Yaye oonyana bakaSirayeli benza ngokwelizwi likaMoses ngokuthi bacele kumaYiputa impahla yesilivere nempahla yegolide neengubo zokwaleka.+
36 Kwaye uYehova wabenza bakholeka aba bantu emehlweni amaYiputa,+ aza abanika oko bakucelayo;+ bawaphanga amaYiputa.+
37 Banduluka ke oonyana bakaSirayeli eRameses+ baya eSukoti,+ bengamadoda omeleleyo angamakhulu amathandathu amawaka ehamba ngeenyawo, ngaphandle kwabantwana.+
38 Kwenyuka ke kunye nabo iqela elikhulu elingumxube,+ kwanemihlambi yezimvu nemihlambi yeenkomo, imfuyo eninzi kakhulu yezilwanyana.
39 Bayibhaka intlama yomgubo ababephume nayo eYiputa benza amaqebengwana abusazinge, amaqebengwana angenagwele, ngokuba ibingenagwele, kuba bagxothwa eYiputa ababa nakuzilazila, baza ke ngoko abazilungiselela mphako.+
40 Ke ukuhlala koonyana bakaSirayeli, abahlalayo+ eYiputa,+ yiminyaka engamakhulu amane anamashumi amathathu.+
41 Kwathi ekupheleni kweminyaka engamakhulu amane anamashumi amathathu, kanye ngalo olo suku, yaphuma yonke imikhosi kaYehova ezweni laseYiputa.+
42 Bubusuku obo bokugcinelwa uYehova ngenxa yokubakhupha kwakhe ezweni laseYiputa. Bamele babugcinele uYehova obu busuku bonke oonyana bakaSirayeli ezizukulwaneni zabo.+
43 Wathi uYehova kuMoses noAron: “Nguwo lo ummiselo wepasika:+ Owasemzini makangadli kuyo.+
44 Kodwa ukuba kukho nawuphi na umntu olikhoboka elithengwe ngemali, nimele nimaluse.+ Andule ke ukuqala adle kuyo.
45 Umfiki nomqeshwa abasayi kudla kuyo.
46 Yodlelwa ndlwini-nye. Uze ungakhuphi nentwana le yenyama uye nayo ndaweni ithile ngaphandle kwendlu. Yaye uze ungaphuli thambo kuyo.+
47 Yonke indibano kaSirayeli imele iyibhiyozele.+
48 Xa athe owasemzini wahlala nani njengomphambukeli, kwaye eza kuyibhiyozela ipasika kuYehova, mayaluswe yonke into eyindoda kuye.+ Angandula ke aqale ukusondela ukuze ayibhiyozele; yaye woba njengenzalelwane yelizwe. Kodwa akukho mntu ungalukanga umele adle kuyo.
49 Woba mnye umthetho kwinzalelwane nakowasemzini ophambukele phakathi kwenu.”+
50 Benza ke bonke oonyana bakaSirayeli kanye njengoko uYehova wabayalelayo uMoses noAron. Benza njengoko.+
51 Kwathi ngayo loo mini, wabakhupha uYehova oonyana bakaSirayeli ezweni laseYiputa ngokwemikhosi yabo.+
Yithumele
Yithumele
Eksodus 12
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=2&Chapter=12&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D2%26Chapter%3D12%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Iingcali zophando zisixelela uba uMzantsi Afrika lo ukuluhlu lamazwe aphambili ekungalinanini kwabantu. Okukungalingani ke kusingise phakathi kwabasokolayo nabatyebileyo; kwabanemivuzo emikhulu nabanemivuzo emincinci. Abo bebefudula bephethe ubutyebi belilizwe basabuphethe nanamhlanje ntoleyo ikhombisa uba akukhange kubekho mahluko wenzekile emveni koba sifudukele kwiDemocracy.
Ukungalingani kwelilizwe kweza ngoba kwahlaliwa phantsi, ngamadoda ombuso wengcinezelo, kwahlela uba iStructure sesisizwe kumelwe simiswe ngendlela ezawubangela uba abanye bangalingani kunabanye. Ngelishwa kwasetyenziswa iBhaybhile ukwakhiwa ukukhohlakala nengcinezelo yabantu ababamnyama.
Okukusetyenziswa ngoku khohlakala kweZwi lika Thixo azange ibeyinto ethintela uba kwa IZwi eli lingasetyenziswa ekuchitheni kwa lowo mbuso. Ukutsho oko, Ekubeni umntu omnyama athe wazibhaqela ngokwakha iinyaniso zeLizwi lika Thixo, waphinda wasebenzisa lona ukuzikhulula. Nakubeni ekhululekile ngokwe politiki kodwa kuye kwabonakala uba akukabikho nkululeko ngokweziqoqosho.
Umhlaba, imali, ubutyebi, izimbiwa nokunye kusesezandleni zabamhlophe. Lento ke isibonisa uba ibandla lidinga ukubuye eLizwini ukusabela uba inkululeko kwezoqoqosho ingaze ifike njani kumntu wonke ongummi welilizwe. Ibandla lehlika labuyela kwizinto zobucawa emveni koba sifumene iDemocracy, kodwa ngoku ikhwelo liphumile ukuba kudingeka abaprofeti belixesha ukuthetha intliziyo kaThixo esizweni.
Ibandla elimhlophe lidinga uba ibelilo elivakala kakhulu ekuthini thethwe ngembuyiselo ngoba lilo eliyaziyo into yokutyeba kwisizukulwana sendlala. Ibandla elimnyama nalo kumelwe lingathuli hleze leyantlukwano ithathwe ngathi iqhelekile kwaye yamkelekile. Kodwa ke ngaphezu koko, xa linomanyana ibandla ngobubanzi balo, lithetha into enye ukuchitha okukungalingani, ifuthe lingavakala esizweni siphela. Kwincwadi yeZenzo 4:32, sibona ibandla lisenza into eyahlukileyo kunoko kwakusenzeka kwindawo ebabekuyo. Bambi bathengisa ngemihlaba ababenayo “kwaze akwabikho nomnye owayeswele phakathi kwabo.” Abo babenezinto, bancama ukuze banikele kwabo babengenanto. Yinto leyo eyabangela uba libonwe ibandla baze abaninzi bafune ukubayinxalenye yalo ngoba babona intliziyo kaThixo ivezwa libandla.
Kumelwe silibandla sizibuze uba lentlalo yeZenzo ithini kuthi namhlanje? Xa sizijonga kwisipili esiliLizwi likaThixo kutsho kuvele iimpendulo zezinto ezininzi ezidla umzi.


text:
UVUKANI! MATSHI 2011
Unokuyiphucula Impilo Yakho
Abantu abaninzi abazi ukuba izinto abathanda ukuzenza ziyayichaphazela impilo yabo. Funda ngezinto eziyi-5 ezinokukhusela zize ziphucule impilo yakho.
Eyoku-1—Yitya Ukutya Okunesondlo
Unokuyiphucula impilo yakho ngokutya ukutya okusempilweni.
Eyesi-2—Wunyamekele Umzimba Wakho
Ungakwazi ukulawula iingxaki ezininzi zempilo xa ulala ngokwaneleyo, uhlamba amazinyo uze umane uzihlola kwagqirha.
Eyesi-3—Yenza Umthambo
Ukwenza umthambo kubalulekile kubantu bonke, ibe akunyanzelekanga ukuba ude uye ejimini.
Eyesi-4—Khusela Impilo Yakho
La macebiso alula anokukunceda ukhusele impilo yakho, wonge ixesha nemali.
Eyesi-5—Khuthaza Wena Nentsapho Yakho
Ukufunda ngendlela yokuzigcina usempilweni kunokukukhuthaza ukuba wenze utshintsho kuwe nakwintsapho yakho.
Phucula Impilo Yakho
Funda indlela onokuncedakala ngayo ngokufunda ngenye intsapho eye yazimisela ukuphucula impilo yayo.
Incwadi Onokuyithemba—Icandelo 5
Funda ngendlela iGrisi eyaba ligunya lehlabathi lesihlanu ngayo ngokwembali yeBhayibhile.